Prosvetari ne veruju Đilasu - Društvo - Dnevni list Danas\nPočetna » Društvo » Prosvetari ne veruju Đilasu\nPovodom obećanja predsednika Stranke slobode i pravde o plati nastavnika od 1.000 evra\nMoguće je da plata prosvetnih radnika bude 1.000 evra, ali ne verujemo u obećanja političara – komentarišu predstavnici sindikata prosvetnih radnika izjavu predsednika Stranke slobode i pravde Dragana Đilasa da će za četiri godine od preuzimanja vlasti nastavnici u Srbiji mesečno zarađivati najmanje 1.000 evra.\n0Piše: Vesna Andrić 06. oktobra 2020. 13.59 Izmenjeno: 14.00\n– Napravili smo plan kako da svaki lekar ima početnu platu 1.000, nastavnici 700 evra, a vaspitačice i medicinske sestre 600. Takođe, i kako da se za četiri godine poveća plata da nema lekara sa platom ispod 1.500 evra i nastavnika ispod 1.000 – rekao je Đilas tokom predstavljanja programa „Imamo plan“ na Skupštini SSP.\nOd sadašnje prosečne zarade nastavnika, koja iznosi nešto preko 500 evra do obećanih 1.000, dugačak je put, smatra Branislav Pavlović, dugogodišnji sindikalni lider i bivši predsednik Sindikata obrazovanja Srbije.\nPavlović za Danas kaže da je neizvesno kada će Đilas doći na vlast, a njegovo obećanje ocenjuje kao „čist marketing“.\n– I to što je Vučić rekao da će 2025. godine prosečna plata u Srbiji biti 900 evra je apsolutno nemoguće, a isto tako da će plata nastavnika biti 1.000 evra. Prosečna plata nastavnika u Sloveniji koja je mnogo ispred nas je 1.200 evra, u Hrvatskoj 850. Daleko je to od naših prosvetnih radnika – komentariše Pavlović.\nTomislav Živanović, predsednik Granskog sindikata prosvetnih radnika Srbije „Nezavisnost“, smatra da je nastavnička plata od 1.000 evra realna i moguća, ali da pre toga mnogo toga mora da se uradi u privredi.\nŽivanović podseća da je Dragan Đilas dok je bio gradonačelnik Beograda povećao plate zaposlenima u predškolstvu i napominje da su im tada plate bile bolje nego sada. Na pitanje da li veruje Đilasu Živanović odgovara:\n– Ne postoji političar kome ja verujem. Znam da će ovi koji dolaze biti gori od sadašnjih, kao što su ovi sadašnji gori od svojih prethodnika. To je jedna mantra koja važi samo za političare u Srbiji tako da ja političarima uopšte ne verujem – kaže Živanović, kome pozadina Đilasovog nastupa liči na pokušaj homogenizacije opozicionog dela biračkog tela pred predsedničke izbore.\nNa naš komentar da sve političke partije kao jedan od prioriteta pominju obrazovanje, a da s druge strane, nije bilo vlasti koja se tokom svog mandata nije suočila sa štrajkom prosvetnih radnika, Živanović iznosi svoje viđenje:\n– Imate štrajk nakon koga potpišete sporazum koji vlada i ministar ne poštuju, sledeća vlada obeća da će to ispoštovati i to ne uradi. Tako to ide – komentariše Živanović.\nNi predsednica Unije sindikata prosvetnih radnika Srbije Jasna Janković nije preterani optimista kada je reč o povećanju zarada zaposlenima u prosveti, ali kaže da je dobro što se neko setio obrazovanja i pozdravlja Đilasovu ideju.\n– S druge strane, isuviše sam dugo u ovom poslu da bih verovala u nešto što se najavljuje da će možda biti. Političari dok ne dođu na vlast pominju prosvetu i zdravstvo kao dva stuba društva, što oni i jesu, ali kada na vlast dođu govore da smo kao sistem preveliki, da nas je mnogo i da nas je teško održavati – ukazuje Janković.\nPodseća da je početna plata nastavnika u Srbiji oko 59.000 dinara, a da sa dodacima ona u proseku iznosi oko 70.000 dinara. U kom roku bi mogla da naraste do 1.000 evra za Janković je pitanje na dugom štapu, ali podseća da u kontekstu ranije obećanih platnih razreda ta cifra nije nedostižna. Ona kaže da je plaćanje prema kvalitetu krucijalno i navodi primer Švedske, u kojoj je početna plata nastavnika sa punom normom 950 evra, ali oni koji imaju razredno starešinstvo i postižu dobre rezultate dolaze i do 2.500 evra.\nS druge strane, Branislav Pavlović smatra da je dobro što se na neko vreme odustalo od uvođenja platnih razreda, jer nisu stvorene mogućnosti za njihovu primenu.\n– Trebalo bi da oni koji su u najnižoj platnoj grupi, a to su u obrazovanju tetkice, imaju platu bar na nivou minimalca. Onda bi cena rada koja se pojavljuje u platnim razredima trebalo da bude 27.000 ili 28.000 dinara, a država je predviđala oko 15.000 u vreme kada se to pominjalo. Nema nikakvog smisla da postoje platni razredi ako napravite sistem u kome je četiri, pet kategorija na minimalcu, jer se između kategorija ne uspostavljaju nikakvi odnosi – smatra Pavlović.\nDragan Đilas, Povećanje plate, prosvetni radniciBeograd


VIDEO K9: Do kraja ovog meseca traje i nagradni konkurs pod nazivom "Evropa i ja" za učenike srednjih škola koji žele da pošalju svoje radove na temu odnosa Srbije i EU.\nU toku je jubilarni deseti nagradni konkurs “Evropa i ja”, a u okviru publikacije “Evropski dnevnik” koja ima za cilj što bolje informisanje o Evropskoj Uniji, njenim vrednostima i mogućnostima koje pruža.\nSrednjoškolci su pozvani da se prijave na jednu od pet kategorija: fotografija, dizajn za “Dnevnik” 2020/2021, video formati, strip/karikatura i multimedijalni format (veb stranica ili dizajn mobilnih aplikacija).\n“U okviru tog Evropskog dnevinika imamo redovno konkurs “Evropa i ja” gde učenici zajedno sa svojim nastavnicima, odnosno uz njihov nadzor kreativno se izražavaju, imaju određene radove koji su propisani konkursom “Evropa i ja” na temu Srbije, odnosa Srbije i Evropske Unije”, izjavila je PR EU Info kutka Novi Sad, Duška Latas\nUčenici čiji radovi budu nagrađeni imaće priliku da u maju otputuju u Italiju, Austriju i Mađarsku gde će moći da vide iz prve ruke kako izgleda svakodnevni život u EU. Latas je dodala i to da svi srednjoškolci, imaju priliku da okušaju sreću na konkursu, osim maturanata koji su zauzeti pripremama za maturu.\n“Petnaest nagrađivanih radova, po tri iz svake kategorije se nagrađuje i imaće priliku da odu u zemlje Evropske Unije, odnosno na sedmodnevno putovanje gde oni idu i upoznaju se sa tom Evropom o kojoj su se zapravo izažavali na kreativan način. To koliko će učesnika biti prijavljeno ove godine zavisi pre svega od nastavnika tako da ih molimo da motivišu svoje đake. Ovo je jedan konkurs gde ustvari i nastavnici i učenici zajedno rade na nečemu kreativnom, a usput uče i o Evropskoj Uniji. Znači to je spoj nečega kao učenja i prosto igre”, kaže Latas.\nPrema njenim rečima, ovo je najbolja prilika da se mladi ljudi upoznaju sa Evropskim vrednostima i kulturom.\n“S obzirom na to da svake godine škole koje su učestvovale na ranijim konkursima se iznova i iznova prijavljuju mislim da je to dovoljan dokaz da su učenici i nastavnici zaintereovani i da im to na neki način koristi kako u nastavnom planu i programu tako i eto kroz tu nagradu, jer mnogi učenici nemaju prilliku da putuju u neke zemlje Evropske Unije, a o nečemu najbolje možemo da naučimo tako što se uverimo iz ličnog iskustva” zaključila je PR EU Info kutka Novi Sad, Duška Latas.\nPublikaciju “Evropski dnevnik” 2019/2020 finansirala je Delegacija Evropske unije u Republici Srbiji, a Ministarstvo prosvete, nauke i tehnološkog razvoja, kao i Ministarstvo za evropske integracije podržali su projekat i učestvovali u pripremi dnevnika.\nKONKURS EVROPA I JA\nPrethodni tekstPopis ptica vodenih staništa do 30. januara\nSledeći tekstNSZ: Isplata posebne novčane naknade za decembar 2019.


Polemika o Trgu republike: pravi evropski trg ili naprednjačka estetska hirurgija? - MediaSfera\nPolemika o Trgu republike: pravi evropski trg ili naprednjačka estetska hirurgija?\nGlavni urbanista Marko Stojčić juče je najavio da se “svi veliki projekti izgradnje i rekonstrukcije u Beogradu privode kraju, uključujući i Trg republike”, dodajući da je logično da se centralni gradski “Beograđanima dopadne, ako su iskreni”.\nStojčić je rekao da trg zahteva veliki i čist prostor, što nije bilo slučaj sa prethodnim izgledom Trga republike, gde su se na manjem prostoru nalazile žardenjere, pešačka zona, zona za boravak i sedenje.\n„Trg republike sada izgleda kao pravi evropski trg i logično je da se Beograđanima dopadne, ako su iskreni. Nažalost, bilo je animoziteta, jer je cela stvar politizovana i određeni deo građana je prihvatio tu kritiku na račun izgleda trga bez ulaženja u suštinu da li su u pravu ili ne“, rekao je Stojčić.\nGlavni urbanista je rekao da je od početka postojala komunikacija sa građanima, ali da je bilo teško da se odvoji ono što zaista jesu sugestije i primedbe građana od kako je rekao, neosnovanih političkih kritika.\nKaže da će na način na koji je rekonstruisan Trg republike biti rekonstruisan i Trg Nikole Pašića, koji bi trebalo da bude slobodna površina i „podjednako arhitektonski lep“.\nNavodi da je planirano da radovi počnu i budu završeni u toku sledeće godine, za kada je planirano da se i rekonstruišu tortoari od Narodne Skupštine zajedno sa Bezistanom, koji će biti potpuno rekonstruisan, kao staza za pešačenje. Govoreći o ispunjenju rokova, Stojčić je nagalasio da za Trg republike, Topličin venac i Karađorđevu ulicu ostaje rok 1. septembar, te istakao da će saobraćaj na Trgu republike biti normalno uspostavljen, prenela je Uprava grada Beograda.\nPredsednik opštine Stari grad Marko Bastać je reagujući na ovu izjavu poručio da “privatni arhitekta Vesić Gorana, gospodin Stojčić vređa građane kada kaže da će im se, ako budu iskreni, svideti naprednjačka estetska hirurgija na Trgu republike”.\n“Tako on pokušava da opravda osam miliona evra koje su potrošili za kozmetičke promene, a koje nisu rešile nijedan problem građana. Svaka odgovorna vlast bi reparirala stare kocke, a ostatak novca upotrebila za poboljšanje kvaliteta života građana. A što se tiče komunikacije sa građanima, oni su svoj stav o besmislenim projektima koje sprovodi ova nestručna, bahata i korumpirana gradska vlast već rekli kada su za to imali priliku. Na osnovu tog izjašnjavanja, jasno je da oni ne žele da im Stojčić i ekipa ulepšavaju i uređuju grad”, rekao je Bastać.\nIzovr: Nedeljnik, B92\nTagovibeograd rekonstrukcija Trg republike\nOmiljeni novinar Margaret Tačer novi premijer Velike Britanije: Kako se ostvario san Borisa Džonsona


Otvoren rekonstruisan stadion FK „Borac“ - KruševacGrad\nOtvoren rekonstruisan stadion FK „Borac“\nMinistar omladine i sporta Vanja Udovićić, predsednik Fudbalskog saveza Srbije Slaviša Kokeza i gradonačelnica Kruševca Jasmina Palurović, danas su otvorili rekonstruisan stadion FK „Borac“ u Kruševcu. Stadion koji je sagrađen pre pet decenija a od 2014. godine zbog posledica poplave nije u funkciji , rekonstruisan je sredstvima Grada, Fudbalskog saveza Srbije, Ministarstva omladine i sporta i lokalnih privrednika\nNa rekonstruisanom fudbalskom terenu u Bivolju postavljena je veštačka trava, na sve četiri strane urađena su po dva reda tribina, a postavljen je i semafor u boji i led ekran. Uređen je i parking i prostor oko stadiona, a izgrađen je i novi most koji vodi do stadiona, na mestu gde se nekada nalazio most koji je pre šest godina odnela poplava.\nMinistar omladine i sporta Vanja Udovičić, kazao je da su oni koji danas prisustvuju svečanom otvaranju rekonstruisanog stadiona i pre godinu dana bili ovde, te da su tada imali prilike da se uvere da je ovo mesto u tom trenutku bilo sinonim poraza i neuspeha.\n– Danas je ovo mesto sinonim pobede i uspeha. Kao tim, svi zajedno, uradili smo dobru stvar, ne samo za sport i fudbal već i za sve građane Kruševca. Kad kažem tim, mislim na lokalnu samoupravu, Fudbalski savez Srbije, Fudbalski savez Rasinskog okruga i državu – kazao je on, dodajući da posebnu zahvalnost duguje i gradonačelnici Kruševca koja je, kako je kazao, u prvi plan stavila odnos prema mladima i sportu, ne samo kroz finansije opredeljene kroz budžet grada, već i kroz infrastrukturne objekte.\nUdovičič je istakao da upravo sa ovakvih terena kreću budući šampioni, te da očekuje da će tako biti i sada kada su obezbeđeni uslovi za kvalitetno bavljenje sportom.\n– Kada imate ovako razvijenu infrastrukturu, onda znate da ste na pravom putu. Trudimo se da mladim ljudima u svim delovima naše zemlje obezbedimo jednake uslove za razvoj, da ne pravimo privilegovane, da na isti način gledamo na sve lokalne samouprave, na sve fudbalske klubove – rekao je ministar, dodajući da će se nastaviti sa ulaganjem u sportsku infrastrukturu jer je to, kako je kazao, ulaganje u zdravlje svih građana, pre svega dece i mladih.\nDa se u Kruševcu u poslednje vreme dosta toga dešava što se sporta tiče, te da će se tako nastaviti i u narednom periodu, istakao je Slaviša Kokeza, predsednik Fudbalskog saveza Srbije.\n– U dogovoru sa predsednikom FS Rasinskog okruga, Ministarstvom sporta i gradonačelnicom, dogovori smo da ćemo do kraja godine Gradu i Fudbalskom savezu Rasinskog okruga donirali jedan teren sa veštačkom travom. Takođe, svi zajedno, i Ministarstvo sporta i Grad i FS Srbije i država, radiće na tome da se na kvalitetan način završi rekonstrukcija gradskog stadiona, te da se nađe način da Kruševac dobije svog predstavnika u evropskim takmičenjima, jer i Kruševac i FK Napredak po svim kvalitetima koje imaju to zaslužuju – kazao je on.\nKokeza se zahvalio Bratislavu Gašiću što je ih je, kako je kazao, pre izvesnog vremena sve okupio sa idejom na koji način može da se poboljša infrastruktura u tom gradu vezano za fudbal, te Uvodičiču koji je zajedno sa FS Srbije i gradonačelnicom Kruševca, to prepoznao kao važno za ovaj grad.\nGradonačelnica Jasmina Palurović rekla je da su danas presrećni svi dečaci i devojčice koji vole fudbal, a posebno meštani Bivolja kao i FK Borac koji postoji preko 100 godina.\n– Ovo je prilika da decu okrenemo sportu, da od najmlađih nogu krenu da treniraju. Grad Kruševac je puno uradio tokom poslednjih godina na podizanju infrastrukture što se sporta tiče, imamo još jedan stadion u gradu, atletski stadion, urađeno je više teretana na otvorenom, terenau svim delovima grada, tako da svi koji planiraju da se bave sportom, imaju priliku da vežbaju, da zdravo žive – rekla je Palurovićka.\nFudbalski savez Srbije danas je donirao i opremu za 92 fudbalska kluba Rasinskog okruga. Svečanom otvaranju rekonstruisanog stadiona prisustvovali su i potpredsednik FSS-a Marko Pantelić, treneri fudbalskih klubova Crvena Zvezda i Partizan Dejan Stanković i Savo Milošević, te direktor BIA Bratislav Gašić.\nInače, na naše pitanje koliko je uloženo u rekonstrukciju stadiona, niko od nadležnih nije mogao da odgovori. Objašnjenje je da je reč o više investicija, da predstoje još neka ulaganja, te da se za sada ne zna ukupna vrednost ovog projekta.\nOdloženo suđenje za napad na Borka Stefanovića, naredno za mesec dana\n15.09.2021 0 280\n21.07.2021 0 340\nFK Napredak bolji od Skoplja, u Kruševcu uspešno proveren VAR\n10.07.2021 0 500\nSutra revijalna utakmica na stadionu Mladost\n08.07.2021 0 258\n6. decembra 2021., 22:03


„Tiranska platforma“: Šta traže Albanci u Makedoniji - Sputnjik Srbija\n© AFP 2021 / ROBERT ATAANSOVSK\n12:47 30.04.2017 (osveženo 12:52 30.04.2017) Preuzmite kraći link\nDokument, nazvan još i „Tiranska platforma“, izazvao je niz kontroverzi zbog činjenice da su se lideri albanskih stranaka prethodno sastali u Tirani pod pokroviteljstvom premijera te zemlje Edija Rame.\nRTS je u celini objavio sadržaj dokumenta:\nPoštujući slobodnu i demokratsku volju koju su albanski birači ispoljili na vanrednim parlamentarnim izborima 11. decembra 2016. godine;\nAfirmišući zajedničke programske i strateške orijentacije Albanaca i svih građana Makedonije;\nSlažemo se o međusobnoj podršci zajedničkoj političkoj agendi koja predviđa postizanje sledećih ciljeva tokom sledećeg, ili bilo kojeg narednog, mandata vlade:\nStriktno sprovođenje multietničkog principa u Ustavu Republike Makedonije, u kojem će Albanci biti priznati kao državotvorno stanovništvo. Podrška bilo kojoj zakonskoj ustavnoj inicijativi koja jača etičku jednakost albanske populacije.\nPostizanje pune jezičke jednakosti, upotrebu albanskog jezika na svim nivoima vlasti i garancije o upotrebi tog jezika kao osnovnog ustavnog prava. Ustav Republike Makedonije treba da definiše da su „makedonski jezik i njegovo ćirilično pismo i albanski jezik i njegovo pismo zvanični jezici Republike Makedonije“.\nRama: „Tiranska platforma“ ne postoji\nPostizanje jednakog predstavljanja na svim nivoima vlasti, kao i državnim agencijama i društvenim preduzećima.\n3. Jačanje vladavine prava, kao pretpostavke za napredak u evroatlantskim integracijama\nZaev: Neki kažu da „tiranska platforma“ osuđuje srpsku vojsku\nRasvetljavanje slučajeva i sudskih postupaka „Sopot“, „Brodec “,„Monstrum“ i „Kumanovo“ preko istražnih komiteta, ili nezavisnog međunarodnog tela.\n4. Stvaranje duha poverenja u funkciji dobrih međuetničkih odnosa, kao ključne pretpostavke političke stabilnosti zemlje\nFormiranje centralne institucije za usavršavanje jezika zajednica, uključujući obuku prevodilaca, urednika i lektora.\n5. Rešavanje problema imena, u saglasnosti sa evropskim vrednostima i načelima međunarodnog prava\nUsvajanje Zajedničke obavezujuće rezolucije u Skupštini Republike Makedonije koja će obavezati Vladu Makedonije da radi aktivno u cilju rešavanja spora oko imena.\nBušati: Albanija je bedem ruskom uticaju na Zapadnom Balkanu\n7. Brza integracija u NATO i Evropsku uniju\nPostizanje gore navedenih tačaka otvoriće put Makedoniji ka integraciji u NATO i otvoriti pregovore o članstvu u EU.\nPostizanje ovih ciljeva biće nadgledano preko uspostavljanja Okruglog stola albanskih parlamentarnih stranaka.\nOkrugli sto albanskih parlamentarnih stranaka će funkcionisati na principu rotacije i služiće kao platforma za harmonizaciju političkih akcija i transparentnu komunikaciju sa međunarodnim partnerima Makedonije, tražeći prevashodno podršku EU i međunarodnih institucija.\nOkrugli sto će utvrditi rokove za postizanje gorenavedenih ciljeva, u saglasnosti sa zakonima i Ustavom Republike Makedonije.\ntiranska platforma, region


Visoke temperature | 058.ba\nVišegrad najtopliji grad u Evropi, izmjereno 39,2 stepena\nVIŠEGRAD – Višegrad je u protekla dva dana bio najtopliji grad u Evropi. Izmjerena temperatura u gradu na Drini bila je rekordnih 39,2 stepena Celzijusa, potvrđeno je Feni u Hidrometeorološkom zavodu RS-a. Tropski talas koji je zahvatio naše krajeve…\nU Višegradu 43 stepena Celzijusova\nVIŠEGRAD – Prema izvještaju Meteorološke stanice u Višegradu, juče u 14.00 časova u ovom gradu je izmjerena temperatura od 43 stepena Celzijusova, pa je tako ovo mjesto bilo najtoplije na Balkanu. Niko se još ozbiljno nije bavio fenomenom visoke…\nU 17.00 časova izmjeren 41 stepen\nVIŠEGRAD – U Višegradu je danas bio najtopliji dan u ovoj godini, gdje je u 17.00 časova izmjeren 41 stepen Celzijusov. U Domu zdravlja ljekari kažu da nije bilo intervencija izazvanih visokim temperaturama jer su građani navikli da se…


Milan Savić | Beogradska filharmonija\nDiplomirao je saksofon na Akademiji umetnosti u Novom Sadu, a klarinet na Fakultetu muzičke umetnosti u Beogradu. Tokom školovanja, bio je učesnik brojnih seminara kod međunarodno priznatih profesora.\nOd 2006. godine radi kao profesor klarineta i saksofona u muzičkoj školi Josip Slavenski, a njegovi učenici su dobitnici mnogih nagrada na republičkim i međunarodnim takmičenjima.\nNastupao je kao solista na Mokranjčevim danima i drugim festivalima širom Srbije, a bio je i predavač brojnih majstorskih kurseva u zemlji i inostranstvu. Neki od festivala na kojima je Savić učestvovao su Alpen Klasika Fest (Italija), Olimpik Saks Festival (Grčka), a u njegove značajnije koncertne aktivnosti ubrajaju se turneja po Francuskoj sa pijanistom Ukijem Ovaskainenom, solistički koncerti u velikoj dvorani Ilije M. Kolarca sa Simfonijskim orkestrom RTS-a, zatim sa ansamblom Metamorfozis i sa Velikim kamernim orkestrom u Sali Beogradske filharmonije.\nNačinio je i trajne snimke za Radio Beograd.\nU svojoj dosadašnjoj karijeri, Savić je premijerno izvodio kompozicije Ivana Jevtića, Ivana Brkljačića, Ante Grgina, Aleksandra Sedlara i drugih.\nKao orkestarski muzičar angažovan je u orkestrima Beogradske filharmonije, Simfonijskog orkestra RTS-a, sa kojima je nastupao na koncertima i turnejama u zemlji i inostranstvu.\nMilan Savić je direktor međunarodnog festivala saksofona – Belgrade Saxperience koji prate sjajne kritike stručne javnosti. Cilj festival je da edukuje mlade saksofoniste, obogati repertoar za ovaj instrument, promoviše njegove različite mogućnosti, i ugosti najznačajnije saksofoniste današnjice. Dobitnik je francuskog ordena – Vitez umetnosti, koje dodeljuje Ministarstvo kulture i književnosti Francuske.


Onlajn seminar: Mape uma u funkciji nastavnog procesa CG/BiH/MK - Knjižara OKC\nPočetak Seminari CG/BiH/MK Onlajn seminar: Mape uma u funkciji nastavnog procesa CG/BiH/MK\nSertifikat: 15 bodova\nIzrada mape uma\nBiH: 30 KM\nMA: 950 MKD\nOnlajn seminar: Mape uma u funkciji nastavnog procesa CG/BiH/MK količina\nTehnika mape uma u nastavi je izuzetno efikasan način za uočavanje, analiziranje i prikazivanje informacija u vidu slike ili dijagrama. Mape uma su asocijativno, kreativno i logičko sredstvo za izradu beleški koje tačno “preslikavaju” vaše ideje na papir ili u digitalni format.\nSeminarom Mape uma u funkciji nastavnog procesa omogućava sledeće:\nda shvatite u kojoj meri će vam ovaj koristan alat pomoći da unapredite nastavni proces, držite zanimljivije časove i podignete svoja i učenička postignuća na viši nivo.\nda znate kako da upotrebite mape uma na času.\nda znate kako da mape uma koristite prilikom donošenja odluka, rešavanja problema, planiranja, određivanja prioriteta, pravljenja beležaka, držanja prezentacija.\nda znate kako da pomoću ove tehnike stvarate jedinstvene mape vaših misli i misli vaših učenika.\nda shvatite na koji način će ovaj inovativni koncept pozitivno uticati na vašu kreativnost i samopouzdanje.\nŠta je mapa uma i čemu služi?\nU ovoj temi ćemo se bliže upoznati sa pojmom mapa uma, olujom ideja, kao i sa procesom mapiranja uma i načina crtanja mapa.\nKako napraviti i upotrebiti mape uma\nU drugoj temi ćete se upoznati sa programima i veb-alatima za izradu digitalne mape, kao i sa metodama kako da mape primenite u nastavi.\nU ovoj temi vas očekuje rezime seminara, ali i izrada završnog zadatka u kome ćete izraditi materijal za jedan vaš čas.\nBudite prvi koji će napisati recenziju za „Onlajn seminar: Mape uma u funkciji nastavnog procesa CG/BiH/MK“ Odustani od odgovora


Mađarska ponudila pomoć CG u vakcinama\nTanjug 10. februara 2021. 13:55\nPODGORICA – Mađarska je izrazila spremnost da preusmeri deo vakcina protiv korona virusa Crnoj Gori, ako im ostane dovoljan broj, saošteno je nakon telefonskog razgovora šefova diplomatije dveju zemalja Petera Sijarta i Đorđa Radulovića.\nRadulović je, navodi se u saopštenju crnogorskog ministarstva, informisao mađarskog kolegu da u Crnoj Gori nije započeta vakcinacija i da bi u ovom trenutku, od izuzetnog značaja bila podrška Mađarske u nabavci određenih doza vakcina.\n„U tom kontekstu, ministar Sijarto je ponudio mogućnost Crnoj Gori da dopreme određeni broj vakcina njihovim avionima. Šef diplomatije Mađarske je kazao da oni pregovaraju i sa drugim proizvođačima, te da će, ukoliko im ostane dovoljan broj vakcina, usmeriti deo našoj državi“, saopšteno iz MVP.\nRadulović je zahvalio na spremnosti Mađarske da pomogne u transportu i nabavci vakcina, ocenjujući da bi to bio izuzetan gest i snažna poruka da je Evropa uz Crnu Goru i u ovim izazovnim vremenima, preneo je portal RTCG.


Radmanović na obilježavanju Dana poljske nezavisnosti - Klix.ba\nPrvog dana posjete Republici Poljskoj, poslije razgledanja Kraljevskog zamka Wilanow i prisustva svečanom prijemu, kojeg je predsjednik Poljske upriličio za šefove državnih delegacija, predsjedavajući Predsjedništva BiH Nebojša Radmanović se susreo u Predsjedničkoj palati s poljskim predsjednikom Lehom Kačinskim, saopćeno je iz Predsjedništva.\nTom prilikom predsjednik Kačinski je istaknuo važnost prisustva državne delegacije BiH na ceremoniji obilježavanja Dana poljske nezavisnosti i posebno se zahvalio predsjedavajućem Radmanoviću na prihvatanju poziva i dolasku na obilježavanje velikog Nacionalnog praznika Republike Poljske, 90. godišnjice nezavisnosti i suvereniteta.\nNa sastanku su razmijenjena mišljenja o važnijim, aktuelno-političkim pitanjima i iskazana obostrana spremnost za dalje unapređivanje saradnje i odnosa između dvije prijateljske zemlje, posebno na planu investicija, privrede i kulture.\nRadmanović je još jedanput istaknuo značaj da sve zemlje zapadnog Balkana zajedno trebaju dobiti status kandidata u Evropskoj uniji.\nU toku razgovora posebno se, uime Predsjedništva BiH i u svoje lično ime, zahvalio Poljskoj na sveobuhvatnoj pomoći i podršci u proteklom periodu, kao i na odustajanju od kandidature za nestalnu članicu u Vijeću sigurnosti Ujedinjenih naroda.\nNa kraju razgovora Kačinski je kazao da Poljska može biti dobar medijator prema Evropskoj uniji i dao punu podršku evroatlanskim integracijama BiH.\nU toku svečanog prijema predsjedavajući Predsjedništva BiH je imao i bilateralni susret sa Filipom Vujanovićem, predsjednikom Republike Crne Gore.\nRazgovarano je o unapređivanju bilateralne saradnje i jačanju dobrosusjedskih odnosa, što je jedan od zahtjeva Evropske unije prema zemljama, koje se nalaze u procesu približavanja EU.


Ekskluzivno: kako su i po čijem nalogu likvidirane najveće srpske banke\nMlađan Dinkić je pola Srbije gurnuo u stečaj!\nKada je likvidirao četiri tada najveće srpske banke Mlađan Dinkić je javnosti objašnjavao kako će na njihovo mesto doći strane banke sa zdravim kapitalom. Umesto toga u stečaj je gurnut i najveći deo srpske privrede kako bi kasnije što jeftinije bio prodat domaćim i stranim tajkunima, čime je Srbija faktički pretvorena u obespravljenu koloniju.\nPrvog radnog dana 2002. godine iznenada je objavljeno da četiri do tada najveće srpske banke odlaze u stečaj. Radilo se o Jugobanci, Beobanci, Investbanci i Beogradskoj banci. Od tada je prodat veliki deo njihove imovine i tim novcem su isplaćivani poverioci prvog isplatnog reda u koje spada i stara devizna štednja.\nOno što je interesantno jeste činjenica da je kompletna akcija pripremana u najvećoj tajnosti. Čak ni najbliži saradnici tadašnjeg guvernera Narodne banke Srbije Mlađana Dinkića nisu bili o tome informisani, osim ako je njihovo sudelovanje bilo nužno potrebno. I tadašnja funkcionerka NBS-a, danas na čelu Centra za bonitet, Ružica Stamenković o svemu je saznala iz medija, iako je po funkciji trebala bar da bude konsultovana.\nJovan Ranković je decenijama bio ugledni redovni profesor Ekonomskog fakulteta u Beogradu za predmet Teorija bilansa i sedam drugih oblasti, a danas je profesor na internacionalnom ECPD fakultetu. U vreme kada je planirano uvođenje u stečaj najvećih banaka bio je ministar finansija u saveznoj vladi tadašnje Jugoslavije.\n"Niko od stručnjaka nije ni konsultovan u vezi predstojećeg gašenja banaka", tvrdi profesor Ranković ekskluzivno za Tabloid. "Nekih dve nedelje pre njene tragične smrti avgusta 2009. razgovarao sam sa Borkom Vučić sa kojom sam tog dana gostovao na televiziji Košava. Dotakli smo se i teme stečaja četiri banke i od nje sam takođe saznao da ništa nije znala pre uvođenja banaka u stečaj. Niko od nas stručnjaka nije bio upoznat sa planiranjem jedne takve akcije."\nTajnovitost priprema lako može da se objasni upravo činjenicom da uopšte nije ni bilo realne potrebe za otvaranjem stečajnog postupka i likvidacijom tada najvećih banaka u Srbiji. Čak i danas, skoro 12 godina po otvaranju stečajnog postupka, pomenute banke imaju pozitivni bilans, iako više ne posluju sa klijentima. Primera radi, Beogradska banka je, prema podacima Agencije za osiguranje depozita, na kraju 2008. ukupno potraživala oko 1,14 milijardi evra. Istovremeno, dugovanja Banke su iznosila oko 1,06 milijardi evra. Uz sve to, valja napomenuti da su sve četiri banke u nekretninama koje su posedovale u trenutku odlaska u stečaj imale kapital od nekoliko stotina miliona evra.\nPri otvaranju stečaja, dakle, nisu postojali nikakvi opravdani razlozi. Ali jesu neopravdani, privatni.\nVećina smatra da je glavni inicijator i mozak čitave operacije bio tadašnji guverner NBS-a Mlađan Dinkić. Oni upućeniji, međutim, kao glavnog krivca navode Miroljuba Labusa, tadašnjeg potpredsednika savezne vlade. Labus je poreklom iz Bosne, ali je rođen u Maloj Krsni gde mu je otac bio šef železničke stanice. Odrastao je u Rumi i zato ima vojvođanski naglasak.\nTrojku koja je tada, početkom veka, uništavala srpsku privredu, a na prvom mestu srpski bankarski sektor, činili su Labus, Dinkić i Božidar Đelić, pri čemu je prva violina i vođa ove organizovane kriminalne grupe bio Labus.\nMlađan Dinkić je večiti asistent na ekonomskom fakultetu. Bio je kod profesora Ljubomira Madžara koji mu je bio izuzetno naklonjen i stalno ga uzimao u zaštitu, ne zato što ga je smatrao vrsnim stručnjakom, već zato što je verovao da mu je dužnost da štiti svoje saradnike. Mlađanova majka, Mirosinka Dinkić, karijeru je pravila u Ekonomskom Institutu u vlasništvu Danka Đunića i Aleksandra Vlahovića. Otac mu je rodom iz Vlasotinaca zbog čega je Mlađan i danas vezan za taj kraj Srbije kome rado namešta strane investicije koje subvencioniše iz republičkog budžeta.\nMlađanova žena Tanja Dinkić bila je svojevremeno šef kabineta Miroljuba Labusa. Sam Mlađan je u to vreme bio samo Labusov potrčko.\nIza Miroljuba Labusa tada su stajali američki finansijski i politički interesi. Posle neuspelog pokušaja da postane predsednik Srbije, on je od svojih inostranih mentora dobio zadatak da od tadašnje grupe građana nazvane G 17 napravi političku stranku. Ubrzo pošto je to odradio Labus je pušten niz vodu. Prvobitno mu je bilo obećano da će, kada prepusti mesto lidera stranke Mlađanu Dinkiću biti postavljen za direktora Svetske banke. Pošto je predao vlast u stranci Labus je potpuno zaboravljen i od strane svojih dojučerašnjih američkih mentora. "Teško je biti američki neprijatelj, ali je još teže biti američki saveznik", rekao je jednom bivši ministar spoljnih poslova SAD Henri Kisindžer.\nPre pada Labus je sa svojom tročlanom bandom uništio najjače srpske banke kako bi razorio celokupnu srpsku privredu. Kako je Tabloid saznao od tadašnjih saveznih funkcionera i osoba odlično upućenih u politička zbivanja za vreme dok je Vojislav Koštunica predsednikovao Jugoslavijom, od američkih zvaničnika je savezna vlast dobila ponudu da se Sjedinjenim Američkim Državama da koncesija od 50 godina nad južnom srpskom pokrajinom Kosovom i Metohijom. Američka administracija je planirala da tu izgradi najveću vojnu bazu u Evropi, ali i da američke kompanije dobiju lavovsko učešće prilikom privatizacione pljačke kosovske privrede.\nVojislav Koštunica je odbio čak i da razgovara o takvom jednom predlogu, a američka administracija je odlučila da Srbiji pokaže kako može da joj otme ne samo Kosovo, već i dobar deo domaće privrede.\nAmerički "stručnjaci" iz Svetske banke i Evropske banke za obnovu i razvoj su izradili nacrt Zakona o privatizaciji koji je Aleksandar Vlahović samo prosledio skupštini Srbije na usvajanje. Ovo proizilazi iz pisma koje je 6. juna 2001. svom beogradskom prijatelju uputio tadašnji predsednik Svetske banke Džejms Volfenson, a čiju kopiju je Tabloid već objavio pre dve godine. Ubijanje srpskih banaka je po njihovom planu trebalo da dodatno pojeftini preduzeća koja će biti privatizovana.\nPočetkom 2002. godine u Srbiji je bilo 95.000 preduzeća, od kojih je oko 900 spadalo u red velikih. Sva ona su kao komitenti bila vezana za neku od četiri likvidirane banke. Svako preduzeće, pa i ono najuspešnije, a posebno ona sa finansijskim teškoćama kao što je bila većina od pomenutih 900 kompanija, za dobro poslovanje mora da uz sebe ima snažnu banku spremnu da ga finansijski prati i da povremeno uskače sa kratkoročnim pozajmicama kako bi se pospešila likvidnost.\nPosle odlaska u stečaj četiri najveće srpske banke na tržištu je ostalo nešto manjih domaćih i tek nekolicina stranih banaka koje su se upravo pojavile. Ni jedna od njih nije imala ni potreban kapital, ali ni volju da preuzme na sebe poslovanje sa najvećim delom srpskih giganata, dojučerašnjih komintenata ugašenih banaka. Bez banke koja bi ih poslovno pratila, ta su preduzeća brzo dospela u nelikvidnost, a zatim su u procesu privatizacije nuđena na prodaju ili kao prezadužena ili već u stečaju, zbog čega im je cena bila gotovo simbolična. Veliki broj tih firmi kupili su stranci, između ostalih i Amerikanci (na primer smederevsku železaru Sartid) po čijoj muzici su igrali Labus, Dinkić i Đelić.\n"Sve četiri banke su u to vreme odlično poslovale s obzirom na okolnosti", tvrdi za Tabloid Jovan Ranković. "Mogle su i morale da budu sačuvane, jer je njihovom likvidacijom faktički pola srpske privrede gurnuto u stečaj. Da su te banke opstale mnoga naša preduzeća bi mogla da budu spasena i privatizovana po mnogo povoljnijim uslovima."\nUpravo to nije bilo u interesu stranih nalogodavaca Labusa i njegove grupe. Da je Srbija prihvatila američki predlog o davanju Kosmeta u koncesiju na 50 godina sačuvala bi bar svoju privredu. Ovako je izgubila i KiM i najveći broj preduzeća koja su za sitne pare pokupovali strani i domaći tajkuni. Likvidacija tada najvećih banaka bila je tako uvod u konačnu kolonizaciju Srbije.\nDr. Jovan Ranković je decenijama bio ugledni redovni profesor Ekonomskog fakulteta u Beogradu za predmet Teorija bilansa i sedam drugih oblasti, a danas je profesor na internacionalnom ECPD fakultetu. U vreme kada je planirano uvođenje u stečaj najvećih banaka bio je ministar finansija u saveznoj vladi tadašnje Jugoslavije.


MILORAD DODIK, predsjednik SNSD-a: Jedan od najboljih rezultata u regionu | UdriMuski\n02. 10. 2016 - 23:06\nDanašnja pobjeda SNSD-a je veličanstvena, veća od onih sa naših početaka, izjavio je večeras nakon održanih lokalnih izbora na konferenciji za novinare u Banjaluci, Milorad Dodik, predsjednik Saveza nezavisnih socijaldemokrata.\n"Demokratičnost i način na koji je narod RS-a reagovao samo može da impresionira i da mu se čestita", rekao je Dodik i dodao da je ponosan na demokratsko dostignuće RS u napregnutim političkim trenucima kada je RS osporavana i kada se željelo da doživi neuspjeh.\nNabrajajući da između ostalog, SNSD očekuje pobjedu u Trebinju, Bijeljini i Srebrenici, Dodik je navodio više opština u kojima je stranka pobijedila, što su članovi ove stranke koji su stajali iza Dodika popratili aplauzom.\nNaglasio je da "izdaja ne prolazi kod ovog naroda", da je pobjeda ove stranke regularna i fer.\n"Ovo je jedan od najboljih rezultata pored Srbije u regionu, ovo je frustirajuće za one koji su 10 godina u opoziciji", rekao je Dodik i dodao da je narod pokazao da RS sa BiH treba da se kreće ka EU, te da je današnjom pobjedom delegitimisana pozicija srpskih predstavnika u institucijama BiH.\nNije želio da proglasi izbornu pobjedu u Srebenici, ali je rekao da je očekuje. Istakao je da će se u Srebenici nastaviti obilježavati stradanje Bošnjaka "ali je ovom gradu falilo da se obilježava i patnja srpskog naroda."\n"Nisam očekivao ovakvu pobjedu, veoma sam radostan zbog nje" rekao je Dodik koji se zahvalio ljudima koji su glasali za njih, saradnicima, ali i političkim protivnicima jer su ostali u okvirima "fer pleja"\nDodao je da narod RS hoće umjerene politike spremne da brane nacionalne interese.\n"Dramatično je pocrvenilo" rekao je pokazujući kartu na kojoj su crvenom bojom označena mjesta u kojima je stranka pobjedila\nOdgovarajući na pitanja novinara rekao je da se nije čuo sa predstavnicima Saveza za promjene.\n"Nema ih, nestali su valjda ću ih naći tokom noći, ali Aleksandar Vučić mi je čestitao", dodao je Dodik.\nNjega je na početku konferencije dočekao aplauz pristalica stranke, a on je u prostoriju ušao pjevajući.\nOdmah po objavljivanju prvih rezultata iz banjalučkog izbornog štaba pristalice SNSD počele su sa slavljem na ulicama ovog grada vozeći se automobilima sa zastavama stranke.


Izvor: JužneVesti.com, 17.Dec.2019, 13:39 (ažurirano 02.Apr.2020.)\nProširenje Slobodne zone Pirot na susedni Dimitrovgrad dobilo je zeleno svetlo od Ministarstva finansija, a jedna od kompanija koja je čekala na pozitivno rešenje odmah je krenula sa instaliranjem opreme kako bi krenula sa radom. Kako kaže direktor Slobodne zone Dragan Kostić fabrika Eko Raber za početak uposliće 20 radnika u proizvodnji i još 35 koji će sakupljati sirovinu.\nKako saopštavaju iz Slobodne zone Pirot, kompanija Eko Raber dopremila je >> Pročitaj celu vest na sajtu JužneVesti.com << opremu vrednu skoro milion evra i krenula je sa njenom instalacijom kako bi početkom 2020. godine počela da radi.\nRad u režimu Slobodne zone Pirot, pored pogodnosti za uvoz opreme za proizvodnju, omogućiće kompaniji Eko Raber i ostale pogodnosti u bescarinskom režimu, kao što su usluge organizacije međunarodnog transporta i carinskog zastupanja - kažu u Slobodnoj zoni Pirot.\nRecikliraju auto-gume; foto: Slobodna zona Pirot Kompanija će proizvoditi sirovinu za različite proizvode široke namene od gume, kao što su paneli za zaštitu od buke, tereni za sportska i dečija igrališta, gumeni granulat i briketirani gumeni tekstil, a kako dodaju u Slobodnoj zoni, istovremeno će izgradnja pogona dati veliki doprinos zaštiti životne sredine celog regiona.\nCelokupna investicija iznosi, kaže direktor Slobodne zone Pirot Dragan Kostić, oko 2,4 miliona evra, a za početak uposliće ukupno 55 radnika.\nU prvoj fazi uposliće se 20 radnika direktno u proizvodnji i još 35 indirektno na sakupljanju sirovina - kaže Kostić.\nPodsetimo, još 2 kompanije čekaju na pozitivno rešenje o ispunjenosti uslova kako bi krenule sa radom.\nPredsednik Opštine Dimitrovgrad najavio je proširenje industrijske zone Beleš koja je od skora deo Slobodne bescarinske zone Pirot, za još 11 hektara kako bi privukli još investitora.\nKompanije iz Dimitrovgrada ubuduće će poslovati u okviru Slobodne zone Pirot po rešenju Vlade Srbije koja je donela odluku da, nedavno izabrana najbolja Slobodna zona u Evropi, proširi svoje kapacitete na Dimitrovgrad i Babušnicu.


PREDSEDNIK Srbije Aleksandar Vučić prilikom obilaska nove kovid bolnice u Kruševcu rekao je da će nam naredna nedelja biti najteža.\nČULA SE TUTNjAVA, NEBO JE POSTALO SVETLO: Vatrena kugla primećena na nebu iznad Japana (VIDEO)\nVATRENA kugla, za koju astronomi pretpostavljaju da je reč o bolidu (sjajni meteor), primećena je noćas na nebu Japana.\n29. 11. 2020. u 16:28\nTEŠKA saobraćajna nesreća dogodila se nešto pre 16 časova u Runjanima na putu ka Loznici, kod Milovanovica naselja, nedaleko od jedne od najvećih krivina u kraju.\nSPASIOCI Gorske službe spasavanja bezbedno su večeras spustili do podnožja, i otpratili do automobila četiri žene, koje su se izgubile na Velikom Štrpcu, kod Đerdapske klisure.\nPREDSEDNIK Narodne skupštine Ivica Dačić izjavio je večeras da bi svaki od slučajeva u kojima se preti predsedniku države i javnim ličnostima trebalo detaljno da ispitaju nadležne službe i da provere kakva je realna opasnost, ali i da država primeni najoštrije mere, kako bi se znalo kakva je kazna za to.\nSTIGLA POHVALA IZ EU: Porška za odluku Srbije da odustane od recipročne mere i apel Crnoj Gori da uradi isto\nEVROPSKI komesar za proširenje Oliver Varhelji saopštio je da pozdravlja odluku Vlade Srbije da povuče odluku o proterivanju ambasadora Crne Gore Tarzana Miloševića.\nCENTRALNA izborna komisija objavila je preliminarne rezultate danas održanih izbora za gradonačelnika Podujeva, gde je za pobednika proglasila Špejtima Bulićija iz pokreta Samoopredeljenje.\nPREDSEDNIK Srbije Aleksadnar Vučić izjavio je da Srbija želi bratske odnose sa Crnom Gorom i da su odnosi između komšija mnogo više od konvencija.\nPREDSEDNIK Saveza Srba iz regiona Miodrag Linta saopštio je da je Mladen Grujić (53) uhapšen juče na graničnom prelazu Šepak, pri ulazu iz Srbije u BiH, na osnovu hrvatske poternice, jer je protiv njega Županijsko državno tužilaštvo u Bjelovaru podiglo optužnica zbog navodnog ratnog zločina u Zapadnoj Slavoniji 1991. godine.


Još 2.559 novih slučajeva, 43 preminula, na respiratorima 288 - Društvo - Dnevni list Danas\nPočetna » Društvo » Još 2.559 novih slučajeva, 43 preminula, na respiratorima 288\nJoš 2.559 novih slučajeva, 43 preminula, na respiratorima 288\nU Srbiji je u poslednjih 24 sata registrovano 2.559 novozaraženih od korona virusa i 43 preminula.\n0Piše: Danas Online 28. decembra 2020. 15.09 Izmenjeno: 15.36\nUkupno u našoj zemlji do sada je 328.619 osoba obolelo od ovog virusa, a registrovano je 3.073 smrtna slučaja.\nNa bolničkom lečenju se trenutno nalazi 9.728 pacijenata, od kojih je 288 na respiratorima.\nU poslednja 24 sata testirano je 11.190 osoba, a ukupno od marta 2.253.975.\nGlavni medicinski koordinator privremene kovid bolnice „Beogradska arena“ Predrag Bogdanović izjavio je danas da se u toj bolnici trenutno leči 413 pacijenata, a da je od 25. oktobra do danas ukupno hospitalizovano 2.080 pacijenata.\nBroj novoobolelih od kovida 19 u Vojvodini prvi put posle dva meseca pao je ispod 500.\nProfesor imunologije i onkologije na Fakultetu medicinskih nauka u Kragujevcu Nebojša Arsenijević da su u vakcini protiv korona virusa primenjene sve norme, ali i da postoje nepoznanice.\nPoljska je od danas do 17. januara zbog pandemije kovida 19 u tzv. nacionalnom karantinu uz obavezne stroge sanitarne mere, otvorene samo radnje sa osnovnim potrebama i namirnicama, dok su hoteli zatvoreni čak i za eventualna služebna putovanja.


Mihajlović: Ljajić me doveo pred svršen čin – Nadlanu.com\nObjavljeno 29. maja 2012. / 18:05:57\nSelektor fudbalske reprezentacije Srbije Siniša Mihajlović rekao je da je Adema Ljajića udaljio sa priprema zato što je prekršio sporazum koji je potpisao, kao i da ga je igrač "doveo pred svršen čin".\n“Svi igrači dobili su ugovor na početku priprema, koji su pročitali i potpisali. To je za mene značilo da se slažu sa svim odredbama i da će ih se pridržavati… Postoje stvari preko kojih ne mogu i neću da pređem, a jedna od njih je pevanje himne. Ako neko nosi dres i grb Srbije, treba da reprezentacuje zemlju u svakom trenutku”, preneo je sajt Fudbalskog saveza Srbije selektorove reči.\nPOGLEDAJ VIDEO uoči utakmice\nMihajlović je u ugovoru tražio da se peva himna. Ljajić to nije učinio u meču protiv Španije i udaljen je posle razgovora sa selektorom.\n“Razgovarao sam sa Ljajićem, ali nije mogao da mi objasni u čemu je bio problem, rekao je samo da su u pitanju bili privatni razlozi. Žao mi je, on je igrač na koga sam računao i ovo nije bila odluka isključivo protiv njega. Isto bi bilo i da je bilo koji drugi igrač to uradio. Trebalo je ranije da pričamo da postoji neki problem, ovako, doveo me pred svršen čin”, kazao je Mihajlović.\nSelektor je kazao da je po preuzimanju selekcije rekao da ima dva cilja – plasman na Svetsko prvenstvo, i menjanje mišljenje o reprezentaciji u međunarodnim organizacijama.\n“Svaki igrač treba da bude primer na terenu i van njega. Isto važi i za navijače, oni su najbolji na svetu dok nas bodre kao protiv Španije u Sent Galenu, ali onda sve pokvare bacanjem petardi i dimnih bombi. To ne sme da se radi. Mislim da ti izuzeci, koji su u manjini, ne vole svoju zemlju i ne žele joj dobro kad se tako ponašaju”, rekao je Mihajlović.\nadem ljajićorlovisiniša mihajlović\nTipsarević pobedio Kverija


ZAVRŠEN PREDLOG ZAKONA O RADU: NAJTEżE POSTIćI SAGLASNOST OKO PROšIRENOG DEJSTVA KOLEKTIVNIH UGOVORA I NAčINA ODREđIVANJA MINIMALNE ZARADE\nMinistar za rad, zapošljavanje i socijalna i boračka pitanja Aleksandar Vulin izjavio je da je Predlog Zakona o radu spreman i da očekuje da se članovi Socijalno-ekonomskog saveta uskoro izjasne o njemu.\n"Kada se članovi Saveta izjasne o njemu on može da ide u skupštinsku proceduru. Radne grupe su radile, postignut je visok nivo saglasnosti oko nekih tema, ali oko nekih nije postignuta saglasnost i to je nešto što je prirodno", rekao je Vulin novinarima u Beogradu nakon konferencije o ekonomskom uticaju socijalnih preduzeća.\nMinistar je precizirao da je saglasnost najteže postići oko proširenog dejstva kolektivnih ugovora i načina određivanja minimalne zarade.\nOn je rekao da kolektivno pregovaranje nije nešto što određuje država, već i sindikati i poslodavci.\n"Oko minimalnih zarada i proširenog dejstva kolektivnog ugovora je najteže postići saglasnost, ostaje da se još izjasni Socijalno- ekonomski savet, država je rekla svoj stav i postignut je visok stepen saglasnosti o veoma velikom broju članova zakona", rekao je ministar.\n"Ovaj zakon nije pravljen da bi umanjio zarade radnika - to se neće desiti", poručio je ministar i dodao da će minimalne zarade određivati Socijalno-ekonomski savet.\nKako je dodao, mnoge dileme i nesuglasice su razjašnjene, mnoge nenamerne greške iz prošlog zakona ispravljene.\n"Ono što je važno je da zakon nije pravljen da umanji radnička prava i ne umanjuje ih, ali nije pravljen ni da oteža poslodavcima ni da zaposle ni da otpuste", rekao je Vulin.\nVulin je ukazao da 95 odsto svih sporova koji postoje u radnom pravnom zakonodavstvu su zarade i da je u "tom delu" zakona značajno ojačana pozicija radnika i jasno naznačeno šta su obaveze poslodavca i zaposlenih.\nNa pitanje šta će biti sa predlogom sindikata da se broj radnika na određeno vreme ograniči na 20 odsto u firmi, Vulin je rekao da neće biti rigoroznog procenta koliko će biti onih koji će moći da rade na određeno vreme.\n"Ako bi isli na dvadeset odsto, kako ćete onda jednu zemljoradničku zadrugu koja preko zime ima tri ili četiri zaposlena, a kada dođe sezona trebalo bi da ima stotinu ljudi tako ograničiti", naveo je Vulin.\nOn je dodao da sezonski biznis ne bi mogao da radi kad bi broj radnika na određeno vreme na taj način bio ograničen.\n"Mi nećemo da pravimo ekonomiju na određeno vreme, želimo da podstičemo zapošljavanje", rekao je Vulin i dodao da su svi sindikati i poslodavci razumeli specifičnosti i to da je u interesu da što više ljudi bude zaposleno, da radi i da se poštuju specifičnosti svakog posla.\nOn je dodao da očekuje da će nakon godišnje konferencije Međunarodne organizacije rada (MOR) polovinom ove nedelje biti održana i sednica SES-a i nastavljen dalji rad u vezi sa zakonom.\nBiće donet zakon o volonterima, prioritet obnova uništenog\nVulin je izjavio da bi prioritet u narednom periodu trebalo da bude obnova putne infrastrukture, železnica i kuća uništenih u poplavama i da će biti donet novi Zakon o volonterima.\nOn je novinarima rekao da se radi na izmenama zakona o volontiranju i da će se prilikom obnova infrastrure i javnih radova koristiti i dobrovoljni, besplatan rad, ali i da će raditi preduzeća koja će za to biti plaćena.\n"To jeste politika javnih radova. Mi moramo da izmerimo da li ćemo javnim radovima da oživimo sektor ili da ugasimo konkurenciju, ideja je da oživimo i kroz javne radove uposlimo, a ne da stvaramo monopol i da nekoga ograničimo da radi i zarađuje", rekao je Vulin.\nIzvor: Tanjug, 2.6.2014.


MUZEJ U SMEDEREVU: Predstavljanje knjige "Eksplozija u Smederevu 5. juna 1941. godine - 80 godina posle"\nBy\tePodunavlje Juni 10, 2021\t0\nU okviru ovogodišnjeg obeležavanja osam decenija od najveće tragedije u viševekovnoj istoriji grada, Muzej u Smederevu će u petak, 11. juna u 19 časova, predstaviti novu knjigu „Eksplozija u Smederevu 5. juna 1941. godine – 80 godina posle“ autora Miroslava P. Lazića, višeg kustosa istoričara.\nReč je o najnovijoj istoriografskoj studiji koja obrađuje ovaj događaj, a tokom promocije publikacije biće predstavljeni i najnoviji rezultati višegodišnjih naučnih istraživanja arhivskih dokumenata i muzeološke građe, ali i kritičkog čitanja dosadašnje literature o temi eksplozije u Smederevu 5. juna 1941. godine. Pomenuta istoriografska studija objavljena je u izdanju Muzeja u Smederevu.\n- Rukopis Miroslava P. Lazića o razornoj eksploziji sakupljenih ubojnih sredstava u Smederevskoj tvrđavi 5. juna 1941. godine nastao je u sklopu priprema izložbe o tom događaju, a povodom osamdesetogodišnjice verovatno najveće tragedije u istoriji Smedereva. Kao takav, on ne samo što zadovoljava potrebe propratne publikacije, već ih višestruko nadmašuje. Reč je o izvornom naučnom radu za koji smo sigurni da će decenijama ostati relevantno, a možda i najrelevantnije štivo o samom događaju i svemu što je pre i posle bilo vezano za njega. Reč je o izuzetno dobro istraženom radu u kome je autor ne samo sakupio sva do sada dostupna znanja o eksploziji u Smederevskoj tvrđavi, nego ih i kritički razmotrio, po potrebi međusobno sučelio, uporedio i očistio od naslaga ideologija, političkih interesa i pogrešnih percepciji… Rukopis koji je pred nama celovito prikazuje smederevsku eksploziju 5. juna 1941. godine – uzroke, tok, posledice i odjeke. Kroz ceo rad provejava autorov kritički pristup minuciozno prikupljenim izvorima i literaturi, što je donelo uravnotežen, deideologizovan i demistifikovan prikaz s utemeljenim i uverljivim zaključcima koji nas – koliko je to moguće – približavaju objektivnim saznanjima o tragediji. Dalji istoriografski iskorak bi eventualno bilo moguće napraviti ako bi se u istraživanje uključili stručnjaci za eksplozive, fizičari i građevinski stručnjaci, koji bi na osnovu svojih specijalističkih znanja možda mogli da povećaju fond činjenica koje bi istoričari morali da uzmu u obzir. Saznanja do kojih se moglo doći samo izučavanjem dostupnih istorijskih izvora Miroslav P. Lazić je ovim radom praktično iscrpeo. Zbog toga se treba radovati njegovom izlasku iz štampe i nadati se da će uprkos dužini i studioznosti i u ovom našem brzom i površnom vremenu naći broj čitalaca koji svojim kvalitetom zaslužuje, deo je recenzije dr Zorana Janjetovića, naučnog savetnika Instituta za noviju istoriju Srbije.\nPromocija knjige biće održana u prvoj sali Muzeju u Smederevu, a na predstavljanju knjige govoriće Tatjana Gačpar, direktorka ove ustanove, dr Zoran Janjetović, naučni savetnik Instituta za noviju istoriju Srbije u Beogradu, kao i autor. Knjiga se već nalazi u prodaji i može se kupiti u smederevskom muzeju po ceni od 1.000 dinara, saopštavaju iz smederevskog Muzeja.\nLast modified on Četvrtak, 10 Juni 2021 16:20\n« JOVAN BEČ: Posle Petrijeva, uređujemo Lunjevac U Podunavskom okrugu za sedam dana 26 novih slučajeva Covid-19 »


Stigli predstavnici Specijalizovanih veća, preuzimaju tajne dosijee OVK - mediji.net\nStigli predstavnici Specijalizovanih veća, preuzimaju tajne dosijee OVK\nPriština -- Predstavnici Specijalizovanih veća stigli su u kancelarije ORV OVK kako bi preuzeli dokumentaciju koja je juče dostavljena toj organizaciji, piše Kosova pres.\nDva zvaničnika Specijalizovanih veća sastali su se sa predsednikom organizacije veterana tzv. OVK Hisnijem Gucatijem i zamenikom Nasimom Haradinajem, prenosi Kosovo online.\nMedijima nije dozvoljeno da prisustvuju sastanku.\nHaradinaj je ranije danas rekao da se očekuje da zvaničnici Specijalizovanih komora dođu u kancelarije ORV OVK kako bi preuzeli...\nKosovoPreko 4200 vesti\nkakoPreko 800 vesti\norganizacijaPročitajte još na ovu temu\npre 59 sek\nMinistarstvo prosvete usvojilo je danas Preporuke za prevenciju širenja korona virusa na visokoškolskim ustanovama kojima je izmedju ostalog, predvidjeno da ispiti budu organizovani tako da se termini polaganja ne preklapaju i da čekanje studenata ispred prostorije gde se ispit održava bude što...\nPokret Samoopredeljenje ocenjuje da je pogrešno verovati da se rat na Kosovu zasnivao na drevnoj mržnji između srpskog i albanskog naroda i izjavu predsednika SAD Donalda Trampa da je uspeo da "zaustavi masovna ubijanja koja se već nekoliko decenija dešavaju između Srbije i Kosova" ocenjuje kao...\nAmbasador Izraela u Srbiji Jahel Vilan izjavio je u ponedeljak da je za njegovu zemlju veoma pozitivna, značajna i dobra vest što će Srbija svoju ambasadu preseliti u Jerusalim, uz napomenu da je Izrael priznao nezavisnost Kosova 4. septembra i da je njegov posao, kao ambasadora, da učini sve da...\nNa Kosovu preminule dve osobe od Korona virusa\nTestirano je 596 osoba od kojih je kod 79 laboratorijski potvrdjeno prisustvo virusa.\nNovi-stari veznjak Sevilje kaže da je to njegova najteža odluka u karijeri."Oproštaj od hrvatske reprezentacije mi je najteža odluka u karijeri, ali osetio sam da je ovo trenutak kada moram prelomiti i doneti tu odluku. Uživao sam u svakoj utakmici koju sam odigrao za svoju domovinu, a nezaboravni...


Pojačana kontrola saobraćaja, sutra „Speed Marathon“ na drumovima | TV KANAL 9 NOVI SAD\nNaslovna EMISIJE Pojačana kontrola saobraćaja, sutra „Speed Marathon“ na drumovima\nAkciju pojačane kontrole brzine kretanja vozila ove sedmice sprovodi saobraćajna policija u svim državama koje sarađuju u okviru TISPOL-a, u 28 zemalja članica Evropske unije, Švajcarskoj, Norveškoj i Srbiji.\nSutra će, u sredu 19. aprila, u okviru akcije biti sproveden i „Speed Marathon“, tokom kojeg će brzina vozila na drumovima biti merena 24 časa neprekidno ručnim radarima, radarima u sistemima video nadzora i uređajima za merenje brzine u vozilima bez obeležja policije – presretačima.\nSvaki kontrolisani vozač biće i alkotestiran, dok će saobraćajna policija, takođe, prilikom zaustavljanja svakog motornog vozila koje prekorači dozvoljenu brzinu kretanja, obaviti i kontrolu korišćenja pojaseva za vezivanje vozača i putnika, na način koji je predvideo proizvođač vozila.\nPrema istraživanjima koja je objavio Evropski savet za bezbednost saobraćaja, povećanje brzine kretanja za svega pet odsto dovodi do povećanja broja saobraćajnih nezgoda sa smrtnim ishodom za više od 20 procenata.\nPrethodni tekstČlanovima odbora u Temerinu znatno veće plate za sat posla mesečno\nSledeći tekstOdbojkaši Zvezde slavili u Novom Sadu


Zvizdić sa Vučićem u Beogradu o odnosima BiH i Srbije – Haber.ba\nPredsjedavajući Savjeta ministara Bosne i Hercegovine Denis Zvizdić započeo je danas posjetu Beogradu, tokom koje se sastao sa premijerom Aleksandrom Vučićem, javlja Anadolu Agency.\nDenis Zvizdić je, uoči posjete rekao da očekuje da posjeta doprinese relaksiranju odnosa dvije zemlje, jer radikalna retorika, dizanje tenzija i atvaranje blokada ne idu u korist ni BiH ni Srbiji, a ni regionu. On je naveo i da će sa Vučićem razgovarati o zajedničkim infrastrukturnim projektima, ekonomskim temama, ali i aktuelnim političkim pitanjima.\nOsim Zvizdića, u Beograd su doputovali i ministar vanjskih poslova BiH Igor Crnadak, ministar vanjske trgovine i ekonomskih odnosa Mirko Šarović, ministar finansija i trezora Vjekoslav Bevanda i ministar komunikacija i transporta Ismir Jusko.\nDelegacija BiH je jučer doputovala u Srbiju, gdje ih je na aerodromu “Nikola Tesla” dočekao ministar vanjskih poslova Ivica Dačić, a premijer Vučić organizovao je večeru za njih.\nTeme:Aleksandar Vučić, Beograd, BiH, Denis Zvizdić, foto dana, izdvojeno, Srbija


Carina od početka godine u tovarima robe otkrila više od 700 migranata - Društvo - Dnevni list Danas\nPočetna » Društvo » Carina od početka godine u tovarima robe otkrila više od 700 migranata\nCarina od početka godine u tovarima robe otkrila više od 700 migranata\nUprava carina saopštila je danas da su od početka godine, pripadnici te službe tokom kontrole kamionskih tovara na graničnim prelazima Srbije otkrili više od 700 migranata u ilegalnim pokušajima prelaska granice.\n0Piše: Beta 31. maja 2019. 16.44 Izmenjeno: 01. juna 2019. 04.01\nNajveći broj ilegalnih migranata, njih 229, otkriven je na graničnom prelazu Horgoš sa Madjarskom.\nCarinici su juče na prelazu Srpska Crnja otkrili četvoricu državđana Bangladeša koji su bili skriveni u dva kamiona među tovarima limova i zatvarača namenjenim Rusiji.\nJuče je na graničnom prelazu Šid otkriveno troje državljana Avganistana koji su bili sakriveni u tovaru kikirikija, koji je kamionom iz Grčke transportovan ka Sloveniji, dok je jedan pronadjen u kamionu natovarenom metalnim kutijama.\nU saopštenju se dodaje da migranti pokušavaju da predju granicu krijući se u beloj tehnici, džakovima djubriva, kazanima za rakiju i muljačima za groždje, a jednog od njih pronašli su na krovu kamionske prikolice dok su zabeleženi i slučjevi skrivanja u duplom dnu auto prikolice kao i na rezervnom točku ispod kamiona.\ncarina, krijumcarenje, MigrantiBeograd\nU januaru 73 migranta pokušala ilegalno da pređu granicu\nUprava carina: Sprečen ilegalan prelazak 11 migranata


Milica Đurđević najbolja mlada poslastičarka\nHome // Hrana i Piće // Vesti // Milica Đurđević najbolja mlada poslastičarka\nKako bi jedan od najslađih zanata ostao u rukama mladih i perspektivnih ljudi, kompanija Dijamant iz Zrenjanina pokrenula je prošle godine projekat Mladi poslastičar. U saradnji sa poznatim poslastičarem Zdravkom Gavrilovićem, a u cilju edukacije i motivacije budućih profesionalaca, projekat se sastojao od praktičnih radionica i internih školskih takmičenja. Kao šlag na tortu usledilo je finale, u kojem su se našle Ugostiteljska škola Jovan Trajković iz Zrenjanina, Ekonomsko-trgovinska škola Paja Marganović iz Pančeva, kao i Ugostiteljsko-turističke škole iz Vrnjačke Banje, Niša i Beograda. Mladim takmičarima nadohvat ruke bili su Dijamant stoni margarini, sastavni deo svake dobre poslastice, svima dobro poznato Metalac posuđe, kao i mikseri iz Metalac Trade asortimana. Titulu najbolje ponela je Milica Đurđević iz Beograda i tom prilikom osvojila vrednu novčanu nagradu u iznosu od 200 000 dinara, koju će joj kompanija Dijamant isplaćivati u roku od godinu dana. Učenicama koje su zauzele drugo i treće mesto, Nataliji Doroslovac i Aleksandri Ignjatović iz Pančeva, kompanija Dijamant je obezbedila nagrade koje će im ubuduće olakšati rad u kuhinji.\nOvim povodom prvoplasirana Milica Đurđević izjavila je da je projekat Mladi poslastičar za nju bio neprocenjivo iskustvo, koje joj je pomoglo da unapredi sopstvene veštine, stekne nova praktična znanja, kao i neophodnu sigurnost u spremanju poslastica i dodala da će nagradu iskoristiti za dalje profesionalno usavršavanje. S druge strane, član žirija poslastičar bogatog iskustva, Zdravko Gavrilović, izjavio je da je finale pokazalo umeće i talenat koji se neguju u našim stručnim školama i istakao da su nam potrebni poslastičari kako bi nam život bio slađi.


Vlada Federacije odlučila: Za radnike "Krivaje" 2,5 miliona KM\nVlada Federacije BiH izdvojila je sredstva za radnike "Krivaje" i "Aluminija", saopćeno je u petak nakon sjednice Vlade u Mostaru.\nVlada je u funkciji Skupštine Razvojne banke FBiH donijela dvije odluke o raspodjeli dijela novčanih sredstava ostvarenih prodajom preduzeća iz nadležnosti Agencije za privatizaciju u FBiH, s ciljem uplate doprinosa za penziono-invalidsko osiguranje za 161 radnika "Krivaje" Zavidovići u stečaju, a koji su stekli uvjete za penziju, kao i za uplatu doprinosa za MIO za četiri mjeseca 2017. godine za 884 radnika "Aluminija" Mostar.\n- Za potrebe radnika ''Krivaje'' izdvojeno je 2.584.475,16 maraka, a za radnike ''Aluminija'' 2.187.423,48 maraka - saopćeno je iz Ureda za odnose s javnošću Vlade FBiH.\nFederalna vlada donijela je odluku o utvrđivanju interesa FBiH za obavljanje usluga željezničkog putničkog i kombiniranog saobraćaja za 2018. godinu, čime se ispunjava zakonska odredba po kojoj Federacija BiH sufinansira željeznički putnički i kombinirani saobraćaj.\nDonesena je i odluka kojom je utvrđeno da je interes Federacije BiH izgradnja dionice autoputa Poprikuše - Nemila na Koridoru 5C, u dužini od 5,4 kilometra. Usvojen je izvještaj Federalnog zavoda za agropedologiju o rezultatima analize tla nakon izlijevanja ''bijelog mora'' u Lukavcu, kojom je utvrđena povećana vrijednost pH u vodi sa 0,53 na 2,98, a ovako enormno povećanje u vrlo kratkom periodu uništilo je floru i faunu, uključujući i uzgajane biljke.\nOsim toga, došlo je i do vrlo velike zaslanjenosti tla. Najvažnije je, međutim, da je sadržaj teških metala u okviru graničnih vrijednosti.\nVlada FBiH Krivaja\nRadnike "Ere" policija vratila ispred zgrade, Novalić im umakao\nVlada u petak u Mostaru: Bez zakona na dnevnom redu\nZa nova službena vozila 860.000 KM


bg svaštara Arhive - Stranica 170 od 174 - Dan u Beogradu\nNaslovna » Arhive po tagovima: bg svaštara (strana 170)\n20. septembar 2011. Obrati pažnju! 0\n„Super tattoo – Candy ink“ u Superstoru\nU petak, 23. septembra u 19.00, u „Supermarket concept store“ (Višnjićeva 10) biće otvoren Tattoo centar „Candy Ink“. Sa željom da promoviše kulturu i umetnost tetovaže i okupi njene ljubitelje i poklonike, studio „Candy Ink“ je razvio novi koncept tetoviranja u Beogradu. Tim koji čine majstori sa velikim iskustvom i različitim umetničkim senzibilitetima, koristeći ‘starbright’ boje, otkriće moderne stilove i …\nUdruženje građana „Resurs centar Stari grad“, uz podršku Agencije za evropske integracije i saradnju sa udruženjima grada Beograda, raspisalo je konkurs za projekat „Škola evropskih politika“, koji će omogućiti studentima da saznaju više o kulturi, obrazovnim politikama i ljudskim pravima u Evropskoj uniji. Predavanja će biti održana od 27. septembra do 25. oktobra u prostorijama „Info ruma“ Kancelarije za mlade …\nPage 170 of 174« Prvo...140150160«168169170171172\t»\t...Poslednje »


VEZA IZMEĐU KRIMINALA, POLITIKE I NAVIJAČA Petrović: Ovo je legitimizacija kriminala » Opozicionar\n„Veza između kriminala, politike i navijača postala je poslednjih godina veoma javna. To je legitimizacija kriminala“, ocenjuje Predrag Petrović iz Beogradskog centra za bezbednosnu politiku komentarišući otkriće KRIK-a da je polaganje zakletve predsednika Aleksandra Vučića obezbeđivao čovek iz ekipe ubijenog narko-dilera Aleksandra Stankovića.\nPetrović je podsetio da se i ranije dešavalo da se ljudi iz kriminogene sredine pojavljuju na partijskim skupovima – na proslavi izbornih rezultata u štabu Socijalističke partije Srbije 2012. iza predsednika stranke Ivice Dačića uslikan je tadašnji vođa navijačke grupe „Alkatraz“ Aleksandar Vavić.\nOvde je dodatno problematično, kaže Petrović, što nije u pitanju bilo kakav partijski skup, već skup podrške predsedniku republike.\nPetrović je prokomentarisao i fotografiju nasilnika, čiji je identitet otkrio KRIK, Borka Aranitovića i Nenada Vučkovića, pripadnika Žandarmerije, i istakao da bi Sektor unutrašnje kontrole Ministarstva unutrašnjih poslova „definitivno trebalo da pokrene istragu“.\nVučić se zahvalio diktatoru Kastru sinonimu za cenzuru,…\nBrnabićevu prati manje od 200 ljudi na Fejsbuku! Vučić na…\n„To ne bi smelo da bude dozvoljena praksa jer se šalje loš signal drugim pripadnicima policije da je to dozvoljeno“, zaključio je Petrović.\nNa fejsbuk profilu Aranitovića novinari KRIK-a pronašli su fotografije koje otkrivaju njegove veze sa ljudima iz sveta kriminala i policije. Među fotografijama su one na kojima je Aranitović u „uniformi“ obezbeđenja splava „Fristajler” – majici sa natpisom „security“ i logom ovog noćnog kluba, ali i fotografije sa Nenadom Vučkovićem Vučkom.\nVučković je pripadnik Žandarmerije koji je javnosti postao poznat nakon ubistva Aleksandra Stankovića, poznatijeg kao Sale Mutavi kada su se pojavile fotografije njega u društvu ovog kriminalca na tribini fudbalskog stadiona.\nPreuzeto od KRIK\nAleksandar VučićPredrag PetrovićSrpska napredna stranka\nJADRANKA JOKSIMOVIĆ: Čemu tolika drama u vezi sa promenom Ustava? (IONAKO SE NE…


Dejvid Makalister (Foto novosti.rs)\nMakalister je u intervjuu Tanjugu rekao da bi ovaj proces postepeno trebalo da dovede do "sveobuhvatne normalizacije odnosa između Srbije i Kosova", s ciljem da obe strane budu u mogućnosti da u potpunosti ispunjavaju svoja prava i obaveze.\nPrema nacrtu Strategije Evropske komisije, u koju je Tanjug imao uvid, do 2019. godine trebalo bi da dođe do "sveobuhvatne normalizacije odnosa Srbije i Kosova", a izvestilac za Srbiju i predsedavajući Spoljnopolitičkim odborom Evropskog paralmeta naglašava da je cilj tog procesa "vidljivo i održivo" poboljšanje odnosa sa Kosovom.\n"Unutrašnji dijalog koji se vodi u Srbiji o budućnosti odnosa sa Kosovom je veoma važan, a normalizacija odnosa doneće dobrobit narodu u Srbiji i na Kosovu i biti osnova za očuvanje mira i stabilnosti u regionu", kaže Dejvid Makalister.\nNa pitanje Tanjuga kako vidi nastavak dijaloga Beograda i Prištine u svetlu ubistva Olivera Ivanovića, Maklister je ponovio osudu ubistva, koju je pokazala cela EU, ali i pohvalio "proaktivan pristup" obe strane u cilju spuštanja tenzija.\n"EU i ja lično snažno osuđujemo ubistvo Olivera Ivanovića koje se dogodilo 16. januara. Moje saučešće na prvom mestu ide porodici Olivera Ivanovića. Mešoviti timovi policije i tužilaštva sastavljeni od kosovskih Srba i kosovskih Albanaca rade na istrazi ovog slučaja u skladu sa dogovorom postignutim u dijalogu. Odgovarajuće kosovske vlasti ne bi trebalo da štede truda u pronalasku počinilaca, koje bi trebalo izvesti pred lice pravde bez odlaganja", izjavio je Makalister.\nPozdravio je "proaktivan pristup obe strane, nečemu što je moglo da postane krizna situacija za odnose Kosova i Srbije".


Milioni dolara za imidž Republike Srpske - Kozarac.ba\nRepublika Srpska je od 2007. godine do danas potrošila deset miliona dolara lobističkim firmama u Washingtonu koje za cilj imaju promociju političkih stavova entitetske Vlade i premijera Dodika.\nOvi podaci se mogu, uz malo truda, pronaći na internet stranicama. Riječ je o firmama "Dewey & LeBoueuf", "Quinn & Gilespie", te "Picard, Kentz i Rowe", respektabilnim američkim pravnim i konzultantskim firmama koji banjalučkim zvaničnicima sređuju kontakte, spremaju saopštenja za javnost, sređuju tekstove u američkoj štampi i magazinima.\nKontakt-osoba iz Banje Luke u većini slučajeva jeste Slavko Mitrović, za kojeg se tvrdi da je siva eminencija Saveza nezavisnih socijaldemokrata (SNSD). Mitrović je u ime Vlade RS odgovoran za komunikaciju sa firmom "Picard, Kentz i Rowe". Ova firma, inače, dobija 30.000 dolara mjesečno i od Socijalističke partije Srbije (SPS). Ugovor sa "Quinn & Gilespiem", prema dostupnim informacijama, samo od juna do novembra 2009. godine Vladu RS-a je koštao približno 735.000 dolara.\nInteresantno je da je riječ o periodu kada su pokrenute ustavne reforme koje su rezultirale čuvenim i neusvojenim butmirskim paketom, moderiranim od švedskog ministra vanjskih poslova Carla Bildta i zamjenika Hillary Clinton, državnog sekretara SAD-a – Jamesom Steinbergom.\nSa druge strane, ugovor sa "Dewey & LeBeoufom" okončan je krajem aprila 2009., a pravne savjete i advertising Vlada RS-a je počela dobijati od "Picarda, Kenta i Rowea", ugledne advokatske firme koju su osnovali bivši uposlenici "Deweya & LeBeoufa".\nPrema dostupnim informacijama, najam njihovih usluga Vladu RS-a mjesečno košta 290.000 maraka! Isplata za period od juna do novembra, što se takođe poklapa sa vremenom aktiviranja ustavnih pregovora u Butmiru, iznosila je oko 1,7 miliona dolara. "Dewey & LeBeouf" Vladu RS-a savjetuje o "međunarodnopravnim pitanjima".


TV Bečej • Vukašin Ljubojev • 12. januar 2022. • 14:28 •\nJubilarni deseti po redu „Međunarodni razvojni Roda kamp“ okupio je mlade košarkaše i košarkašice iz temišvarske akademije košarke “New generation”, koji ovih dana borave u našem gradu i vredno treniraju u Ustanovi za sportsku i kulturnu aktivnost omladine “Đorđe Predin - Badža” Bečej.\nCilj kampa je da deci omogući da se druže, da razmenu iskustva i da unaprede do sada stečene sportske veštine. Osim usavršavanja tehnika i taktika, sportistima je slobodno vreme upotpunjeno različitim zabavno-rekreativnim aktivnostima, ali i edukacijom odnosno učenjem engleskog jezika sa naglaskom na stručne košarkaške izraze.\nSa decom kao i minulih godina rade iskusni treneri u ovom sportu.\nInače, osim kampa, DATA sportska agencija će predstojećeg vikenda organizovati i košarkaški turnir „Crvčak kup“ u našem gradu, gde će se nadmetati mladi košarkaši kako iz naše zemlje tako i iz regiona.\nBečej ima savršene uslove za sportska dešavanja poput ovog i to se mora iskoristiti, kako bi sportisti iz raznih zemalja čuli za naše potencijale, a naši mladi stekli nova sportska iskustva i upoznali ljude različitih kultura, zaključili su organizatori.


Putin „nastupio“ pred Amerikancima pre Trampa - 02.12.2016, Sputnik Srbija\nAmerička televizija „Si-Span 2“, koja obično prenosi sve važne državne događaje, u direktnom prenosu je pustila polučasovni fragment jučerašnjeg obraćanja ruskog... 02.12.2016, Sputnik Srbija\n13:28 02.12.2016 (Osveženo: 13:38 02.12.2016)\n© Sputnik / Ruslan Šamukov / Uđi u foto-galerijuVladimir Putin\nAmerička televizija „Si-Span 2“, koja obično prenosi sve važne državne događaje, u direktnom prenosu je pustila polučasovni fragment jučerašnjeg obraćanja ruskog predsednika Vladimira Putina Federalnoj skupštini. U Savetu federacije smatraju da su američki mediji unapred počeli da sprovode spoljnu politiku novoizabranog predsednika.\nGovor ruskog predsednika mogli su da prate milioni Amerikanaca, a prenos je propraćen sinhronizovanim prevodom i pratećim titlovima.\nPored toga, kratko su saopštene i glavne teme Putinovog obraćanja, počev od unutrašnjih pitanja, preko ekonomskih, pa sve do poruka o tome da Rusija neprijateljske odnose ne želi ni sa kim, kao i da bi tešnja saradnja Kremlja sa novoizabranom administracijom SAD doprinela interesima celog sveta.\nPutin: Časovi Hladnog rata su uzaludni\n1 Decembar 2016, 11:06\nPrenos Putinovog obraćanja je iznenadio mnoge Amerikance. Iako je ta televizija i ranije prenosila pojedine nastupe ruskih zvaničnika, nikada do sada nije direktno prenosila nastup ruskog predsednika pred Federalnom skupštinom.\nRuski mediji ocenjuju da je malo verovatno da je u pitanju tehnička greška, s obzirom da je organizovan i prevod, kao i da su glavne teme bile titlovane, iako je najverovatnije da je ovaj vladin kanal unapred pokušao da se povinuje zahtevima nove administracije Bele kuće, budući da je Donald Tramp u više navrata govorio o obnovi rusko-američkih odnosa.\n„Iako Tramp još uvek nije preuzeo vlast, državni aparat već počinje da se povinuje novoj vlasti. Verzija da je prenos Putinovog obraćanja delo ruskih hakera je neosnovana. U pitanju je zvanični aparat SAD. Uprvo zbog toga očekujemo izmene, odnosno konkretne korake u korist Rusije“, rekao je član Komiteta za međunarodne odnose Saveta federacije Rusije Igor Morozov.


“Ako stvarno hoćete u EU, vaši politčari moraju prestati TRPATI U SVOJE DŽEPOVE” – Volim Podgoricu\nHome / NOVOSTI / Društvo / “Ako stvarno hoćete u EU, vaši politčari moraju prestati TRPATI U SVOJE DŽEPOVE”\nMorate iskorijeniti korupciju i, ako hoćete da postanete članica EU, morate da ubijedite vaše političare da se stvarno zalažu na tom putu. Neki od vaših političara govore da jesu za Evropu, za demokratiju, ali ne čine ništa u tom pravcu. Moraće da slijede nova pravila i da odustanu od onoga što trpaju u svoje džepove – rekla je Pak\nU organizaciji Instituta „Robert Šuman” i Fondacije „Konrad Adenauer” za Srbiju i Crnu Goru, u rožajskom eko-kompleksu „Jela” počela je trodnevna informativna radionica o Evropskoj narodnoj partiji. Povod za organizovanje sesije je inicijativa Bošnjačke stranke da pristupi toj asocijaciji. Taj proces, kako je saopšteno, počeo je prije nekoliko mjeseci i biće finalizovan početkom septembra.\nda da treba mrs Pak ali samo jeste li pomislili koji ovđe mentalite naroda pa kako onda njega ubijditi da korupcija nije dobra i da vodi samo u ambis, nego što neprobate da pomognet nešto u saradnji sa našom Vladom koja će sve dobre namjerne za EU podržati dajte vaše ljude inspekcije i nek vrstu policije koja bi bila na području svuda po CG pa kad neko pokuša korupciju hop klamfe na ruke odmah pa onda nema o kume o brate pomagaj , nego pomalo smo počtli da sumnjamo u vas Pak kao da je obrnuto\nUčlanjivati u evropsku partiju ljude koji nikada nijesu, niti bi, prodali zemlju pripadniku hrišćanske vjeroispovijesti. Iste učlaniti u evropsku partiju a da ti budući članovi udaju kćeri za hrišćana smatraju porodičnom tragedijom i poniženjem neviđenih razmjera. Ovi evropljani nikako da shvate sa kime imaju posla.


Prvi rezultati dogovora u Ankari, u Sandžak stigla turska tehnička delegacija - Radio Televizija Novi Pazar\nPrvi rezultati dogovora u Ankari, u Sandžak stigla turska tehnička delegacija\nMay 11, 2018 May 11, 2018 Senada Kalic 2785 Views\nNakon što su u Turskoj prilikom posete srbijanske delegacije potpisani brojni sporazumi, među kojima i oni koji se tiču izgradnje auto puta Sarajevo Beograd i izgradnje puteva u Sandžaku, u Novi Pazar stigla je tehnička delegacija koju je danas primio gradonačelnik Novog Pazara Nihat Biševac sa saradnicima.\nNa ovaj način, samo nekoliko dana po završetku posete, krenulo se u realizaciju dogovora postignutih u Ankari.\n”Samo nakon par dana došla je tehnička delegacija iz Turske koja je obišla put, upoznala se sa trasom puta i možemo biti srećni što su došli samo nakon par dana i sigurni smo da će se ubrzo raditi na realizaciji ovog projekta, a na zadovoljstvo svih građana koji žive u Novom Pazaru, Tutinu, Sjenici i uopšte svih građana Sandžaka” kazao je gradonačelnik Nihat Biševac.\nInače, sam potpredsednik Vlade i ministar Rasim Ljajić početkom nedelje najavio je dolazak tehničke delegacije koja će početi dogovore koji treba da predstavljaju osnov za realizaciju ovog projekta.\nPodsećamo, jedan od najvažnijih sporazuma potpisanih u Turskoj tiče se izgradnje auto puta od Beograda do Sarajeva i to o obe trase tog puta, jednoj koja vodi preko Bijeljine i drugoj koja vodi preko Višegrada. Takođe radi se i o izgradnji puteva, odnosno pravaca u Sandžaku, pre svega puteva Novi Pazar- Sjenica- Aljinovići, Novi Pazar- Tutin i Sjenica- Tutin.\n← Postrojavanjem izviđača počelo obeležavanje Dana zastave\nAsfalt dobili i meštani Bajevice →


Demanti: Vlada Islanda NE nudi 10.000 dolara ako oženite Islanđanku | Luftika\nDemant: Portal Istinomer je ovu vest ocenio kao netačnu. Iako je u samom uvodu ovog teksta stajalo da je reč o lažnoj vesti, koja je u međuvremenu postala virala, pojedini delovi i konstatacije u tekstu mogu čitaoce navesti na dezinformaciju. Originalan tekst pročitajte u nastavku, a naš demanti glasi: Muška populacija u ovoj nordijskoj zemlji nije u protekloj deceniji zaostajala za ženskom, niti je islandska vlada u bilo kom momentu nudila novčanu nagradu muškarcima koji ožene državljanku te zemlje.\nIsland, mala zemlja sa severa Starog kontinenta, poznata po svojim vulkanima i divljoj prirodi, odlučila je da još jednom dospe u centar pažnje svetskih medija. Ovaj put u pitanju je bila lažna vest koja je postala toliko viralna, da je Vlada Islanda morala da izda zvanično saopštenje i negira navode.\nNaime, lažna vest je glasila da vlada Islanda planira da poveća svoju populaciju koja je poslednjih godina u konstantnom padu. Da problem bude još veći, ženska populacija je stalno u porastu, te se iz godine u godinu povećava broj žena koje nisu u prilici da nađu muškarca.\nIslandska vlada je stoga odlučila da na vrlo interesantan način pokuša rešiti ovaj problem. Odlučili su da početkom sledeće godine poklone 10.000 dolara svima onima koji su spremni da ožene ženu s Islanda, pišu riopricesputovanja.\nTako da muškarci, ukoliko možete podneti malo veću hladnoću, možda je Island pravo mesto za Vas…\noznakeisland islandjani neudate žene ženidba\n02/10/2020 у 18:30\nNeki kontakt, nesto..? Gde da se prijavim??\n03/10/2020 у 13:17\novo je fake news koja kruži godinama, NEISTINA ALO, zašto širite laži?


UN za životnu sredinu i Vlada Republike Srbije, uz podršku Ministarstva za životnu sredinu, teritoriju i more Italije, organizovala je u Beogradu 4. i 5. decembra Ministarsku konferenciju ”Inovativna rešenja za zagađenje u jugoistočnoj i južnoj Evropi”(“Innovative Solutions to Pollution in South East and Southern Europe”) . Konferencija uključuje učešće svih zainteresovanih strana.\nAOR , kao UNEP akreditovana organizacija, učestvovuje na ovoj konferenciji, između ostalog i u okviru priprema za predstojeću UNEP Skupštinu (4UNEA). Prvog dana konferencije, nakon zvaničnog dnevnog reda, održan je sastanak prisutnih organizacija civilnog društva, radi finalizacije teksta intervencije u okviru dnevnog reda predviđenog za 2. dan konferencije.\nPosebno nam je zadovoljstvo, što je aktivnost AOR usmerena na “upcycling” korišćenog tekstila kao proaktivni pristup modi i cirkularnoj ekonomiji , u izlaganju sekretara UN Alijanse za održivu modu – UN Environment, Nairobi gdina Michael Stanley-Jones -a, istaknuta kao pozitivan primer. (Napomena: Održiva industrija mode je jedna od tema predstojeće UNE4 konferencije u Najrobiju)


I. Velimirović / N. Todorović\nDa se ozbiljno radi i planira novo takmičenje svedoči i to da je londonskoj firmi “Odgers Berndtson” povereno sponzorstvo i izbor izvršnog direktora. Ova kompanija se bavi pružanjem pomoći privatnom i javnom sektoru u pronalasku najboljih ljudi iz oblasti menadžmenta, direktora i menadžera. Posluje 40 godina i ima kancelarije u preko 50 gradova širom sveta.\n- ULEB Evroliga ima budžet od 25 do 30 miliona evra, a FIBA Evroliga može daleko bolje od toga. Takmičenje bi bilo mnogo isplativije za učesnike - rekao je Žan-Pjer Sijuta, predsednik Košarkaške federacije Francuske i član Borda FIBA.\nU igri se nalaze najveći evropski klubovi, a savezima i klubovima je predstavljeno 10 ključnih tačaka na kojima bi ovo dugoročno takmičenje počivalo. Kao najvažniji postulati ističu se široka uključenost nacionalnih prvenstava, odnosno prvaci svih država bi bili u konkurenciji za ulazak u Evropsku ligu. Što se Srbije tiče, nju će predstavljati Crvena zvezda, koja je prošle sezone kroz ABA ligu obezbedila plasman rezultatima. Naredne sezone šampion novog regionalnog takmičenja sa prostora bivše SFRJ (umesto ABA lige) išao bi u FIBA Evroligu, a ukoliko se regionalna ne formira, onda bi prvaci nacionalnih šampionata u buduću evropsku elitu. Zasad se zna i da bi 12 najboljih timova bili sigurni učesnici, kao i klubovi iz atraktivnih gradova, a borba za titulu vodila bi se na fajnal foru, dok bi igrali i protiv NBA ekipa.\nPatrik Bauman, generalni sekretar FIBA, vidi snagu u sledećem.\n- Na fajnal foru u Madridu videli smo da je takmičenje napredovalo, ali i da nije dostignut nivo za koji su klubovi pre 15 godina verovali da može da dosegne. Činjenica je da su brojke mnogo superiornije u fudbalu, a problem je što u ovakvoj košarci ne mogu da napreduju - ističe Bauman.


Poslovodstvo Fijata nudi radnicima povećanje plata od devet odsto – BiGportal.ba\nPoslovodstvo Fijata nudi radnicima povećanje plata od devet odsto\nKako RTS saznaje, poslovodstvo “Fijata” je uvažilo zahteve radnika iz Kragujevca i ponudilo povećanje plata za devet odsto. U ponudi koja je dostavljena predstavnicima radnika, a koja će sutra biti prosleđena zaposlenima u kompaniji “Fijat Krajsler automobili Srbija” u Kragujevcu, navodi se da će plata radnicima biti povećana za devet odsto, što znači da će bruto osnovica […]\nKako RTS saznaje, poslovodstvo “Fijata” je uvažilo zahteve radnika iz Kragujevca i ponudilo povećanje plata za devet odsto.\nU ponudi koja je dostavljena predstavnicima radnika, a koja će sutra biti prosleđena zaposlenima u kompaniji “Fijat Krajsler automobili Srbija” u Kragujevcu, navodi se da će plata radnicima biti povećana za devet odsto, što znači da će bruto osnovica sa sadašnjih 38.500 iznositi oko 42.000 dinara.\nPovećanje će biti realizovano iz dva puta, tri odsto sada, a još šest odsto početkom naredne godine, javlja dopisnik RTS-a.\nRadnicima će takođe biti isplaćen bonus efikasnosti, a biće im plaćeni i dodatni troškovi prevoza.\nPredsednik Samostalnog sindikata Zoran Marković rekao je prethodno za RTS da je Skupština Samostalnog sindikata na večerašnjoj sednici dala ovlašćenje predstavnicima radnika da nastave pregovore sa poslovodstvom “Fijata”.


Trofej ostaje u Gradišci - Fudbalski klub Kozara - Gradiška\nTrofej ostaje u Gradišci\nNa Gradskom stadionu u Gradišci danas je odigran Drugi memorijalni fudbalski turnira pionira Velimir Veljo Sombolac. Velimir Sombolac je bio proslavljen fudbaler Borca, Partizana i Olimpije te član reprezentacije Jugoslavije koja je osvojila zlatnu medalju na Olimpijskim igrama u Rimu 1960. godine. Sombolac je bio dugogodišnji trener i osnivač Kozarine škole fudbala.\nTurnir je svečano otvorio načelnik odjeljenja za društvene djelatnosti grada Gradiška Davor Glišić, dok se prisutnima obratio i predsjednik FK Kozara Milenko Pavlović.\nU prvoj polufinalnoj utakmici FK Kozara je slavila nad Čukaričkim iz Beograda sa 4-1 (strelci Beuk S. 3 i Subotić A., te Zornić za Čukarički), dok je Vojvodina pobijedila Sarajevo sa visokih 9-0 (Erić 2, Vasić, Ivanović, Milanović, Popović, Budai, Letić i Abadžija).\nU utakmici za treće mjesto Čukarički je savladao Sarajevo sa visokih 12-0 (Madžarević 3, Serafimović 2, Radosavljević 2, Crnojević 2, Koloni, Tadić i Popović).\nU finalnoj utakmici sastali su se domaćin Kozara i prošlogodišnji osvajač turnira Vojvodina. U zanimljivoj utakmici u regularnom dijelu nije bilo golova, iako su svoje šanse propustili i jedni i drugi, pa se pristupilo izvođenju jedanaesteraca. Nakon prve serije Vojvodina vodi sa 0-2, ali u sljedeće tri serije se rezultat potpuno okreće i Kozara nakon što perspektivni golman Kozare Glišić zaustavlja treći penal u nizu, Kozara osvaja trofej sa konačnih 3-2.\nNa turniru su osim najboljim ekipama nagrade dodjeljene i pojedincima od kojih su se posebno istakli Pavle Glišić, najbolji golman iz FK Kozara, kojem je ovo druga uzastopna nagrada na ovom turniru, najbolji igrač turnira je Popović Srđan iz Vojvodine, dok je najbolji strelac Beuk Srđan iz ekipe domaćina.\nTurnir je zatvorio i pozdravio sve učesnike predsjednik Skupštine grada Gradiška koja je i bila pokrovitelj turnira i predsjednik FK Kozara Milenko Pavlović, čestitavši svim učesnicima na prikazanim igrama na turniri i poželjevši im da se vidimo i sljedeće godine na istom mjestu na 3. Memorijalnom turniru pionira Velimir Veljo Sombolac.


25 Jun 2020 Komentara (0)Imovina / osiguranje imovine / UOS / poplave / osiguranje poljoprivrede / elementarne nepogode /\nIzvor: Tanjug i osiguranje.hr\nJovanović kaže da samo svaka treća ili četvrta polisa osiguranja u Srbiji ima dodatno osiguranje od poplava i dodaje da je posao osiguravajućih društava da dođu do svakog osiguranika i objasne da je polisa osiguranja investicija, a ne trošak i da polisa nije skupa. "Objekat, stan ili kuća od 50m2 može se osigurati od dodatnog rizika od poplave za 30 do 40 evra godišnje", rekao je Jovanović. Dodaje da je to problem, jer država, u odnosu na štete od poplava, vrlo često ide pre osiguravača i nudi građanima da pokrije štetu. "Država ne bi trebala ni na koji način pokriti štetu, država bi trebala pomoći povređenom građaninu, ali ni na koji način pokriti štetu - jer je šteta posao osiguravača", dodao je Jovanović.\nOsiguravači smatraju da je i statistika poljoprivrednog osiguranja takođe pogubna, ali je situacija ipak nešto bolja jer je država pomogla, pa je osiguran malo veći procenat poljoprivrednih domaćinstava. "Država je zajedno s osiguravačima pomogla da se osiguranici upoznaju sa značajem osiguranja za poljoprivredu, a na teritoriji cele Srbije subvencija za to osiguranje je 40%. Ministarstvo poljoprivrede je, što je za pohvalu, procenilo 5 okruga u Zapadnoj Srbiji koji su najčešće pogođeni raznim katastrofalnim događanjima vezanim za poljoprivredu i tu je subvenciju podiglo na 75%", objasnio je Jovanović.\nDodao je da neke lokalne samouprave dodatno subvencionišu to osiguranje, tako da je celokupna polisa osiguranika pokrivena subvencijom. "Međutim, i ovde postoji problem. Naši ljudi još uvek ne veruju osiguravajućim društvima i vrlo često moramo objasniti da ono što su dobili relativno jeftino ili potpuno besplatno - ne nosi nikakav rizik, već im je isključivo u interesu da budu osigurani", rekao je Jovanović.\nZbog globalno katastrofalnih rizika koji su sve učestaliji, neke zemlje propisale su obvezu osiguranja imovine od katastrofalnih rizika, što bi moglo biti rešenje i za Srbiju. "To može biti privremeno, na nekoliko godina, nakon čega se stekne navika građana da i dalje kupuju polisu, a ovi katastrofalni rizici, pre svega poplave i zemljotresi, imaju apsolutnu pokrivenost", rekao je, dodavši da bi u tom slučaju polisa osiguranja bila manja od 10 evra.


Objavljeno 29. maj 2018.\nDinamiku u radu vršačke lokalne Skupštine daje na specifičan način odbornik SPS-a Milucu Živkov. Što se više uključuje u skupštinski rad, ovaj poznati vršački advokat je sve više izložen oštrim kritikama, pre svih od funkcionera SNS-a. Čak se čuju i tonovi koji pripadaju nekim zlim prohujalim vremenima na ovim prostorima. Da li zbog sveopšte apatije i nezainteresovanosti, pa i straha, ovi napadi ostaju bez osude, teško je reći, ali će ova skupštinska slika u istoriji slobodarskog Vršca svakako biti zatamljena.\nObjavljeno 27. april 2018.\nKada se pomene ime Budimira Babića, gotovo da nema Vrščanina koji odmah neće pomisliti na ekologiju, borbu za očuvanje prirode, jednog od utemeljivača politike zelenih u Srbiji. Seriju razgovora sa sociologom Budimirom Babićem počeli smo pitanjem gde su zelene ideje danas?\nObjavljeno 13. april 2018.\nKada je otvoren vršački Milenijum, svojevrsni zaštitni znak je postao čovek "za hiljadu poslova" Milan Vukelić. I kako se pojavio među svojim Vrščanima, tako je iznenada i otišao nekim drugim svojim lepim i neverovatnim poslovima...\nNa samom početku nove video priče na našoj Fenster televiziji, biografiju Milana Vukelića, koja je više od romana, sintetizovali smo u nekoliko rečenica i one govore o čoveku čiji je svaki dan bio izazov, čiji je svaki dan bio u znaku povećanog adrenalina. Prijatelji Milana Vukelića kažu da je on čovek rada, reda, poštenja i pravde.\nU istoriji vršačkog sporta ime Dragiše Kresojevića zauzima počasno mesto. I to u dve discipline - u fudbalu i tenisu.\nMoj Vršac - dr Korneliu Zeana\nObjavljeno 01. april 2018.\nJedan od najomiljenih lekara na ovim prostorima svakako je otorinolaringolog Korneliu Zeana.\nDragan Grujić - Voleti svoj posao\nObjavljeno 23. mart 2018.\nVlasnik vršačke "Kantine", internacionalni kuvar Dragan Grujić govori o tome kako se hranimo, kakve su nam navike, ali kako bi mogli i kako treba da uživamo u gastronomskim specijalitetima.


Uslovi korištenja internet prezentacije SECTOR ADS d.o.o.\nSadržaji na Internet prezentaciji SECTOR ADS d.o.o. www.sectorads.org, bilo da su objavljeni od strane našeg web tima ili sa vaše strane, putem interaktivnih kontakt formulara, će biti pregledani od strane naših urednika, s ciljem filtriranja informacija koje pristižu na prezentaciju.\nVrijeđate osobe ili tim koji kreiraju, administriraju ili uređuju Internet prezentaciju SECTOR ADS d.o.o. ;\nInstalirate na server, šaljete putem elektronske pošte, prenosite ili na bilo koji drugi način činite javno dostupnim materijale koji sadrže softverske viruse ili bilo koji drugi kompjuterski kod, podatke ili programe dizajnirane da prekinu rad, unište ili limitiraju funkcionalnosti Internet prezentaciju SECTOR ADS d.o.o. ili telekomunikacione opreme.


Kartel Sunca vlada Venecuelom, a njegovi članovi su političari i vojska? Trguju drogom, sarađuju sa pobunjenicima, a jedan incident iz 2013. pamti ceo svet (FOTO) (VIDEO) | Telegraf - Najnovije vesti\n18. april 2019 | 19:24 » 08:19\nBrojni svetski mediji optužuju zvaničnike Venecuele da su navodne vođe Kartela Sunca, a SAD je pojedincima zbog toga uveo i sankcije\nKartel Sunca je venecuelanska organizacija na čijem su čelu navodno visoki pripadnici oružanih snaga te držve, koji su uključeni u međunarodnu trgovinu drogom. Ova organizacija je ponovo dospela u centar pažnje kada je tokom proteklog vikenda uhapšen visoki zvaničnik iz Venecuele, Ugu Karvahal, za koga se veruju da je navodno jedan od šefova kartela.\nPrema rečima novinara Hektora Landaete, ovaj fenomen je počeo kada je kolumbijska droga počela da ulazi u Venecuelu uz pomoć korumpiranih pograničnih jedinica.\nSve je navodno počelo pre državnog udara Uga Čaveza 1992. godine Foto: Profimedia\nBrojni svetski mediji prenose informacije da su pripadnici vojske Venecueli navodno bili uključeni u krijumčarenje narkotika, a da je sve krenulo od '90-tih godina.\nTvrdili su da su oficiri revolucionarnog bolivarskog pokreta Uga Čaveza, koji su 1992. planirali državni udar u zemlji, osnovali grupu koja je učestvovala u trgovini drogom. Ta grupa je poznata kao "Bolivarski kartel".\nNakon pokušaja državnog udara 1992. godine, Los Anđeles Tajms je primetio da su oficiri pokušali da preuzmu vladu jer su imali novac koji je dobijen putem korupcije, a najviše od trgovine drogom.\nGodine 1993. po prvi put se koristi pojam "Kartel Sunca", a tada su i iznete optužbe o dvojici generala Nacionalne garde, koji su nosili ambleme sunca na svojim uniformama, da upravo oni učestvuju u trgovini drogom.\nPredsednik Nikolas Maduro i njegova suprug Silija Flores Foto: AP/Tanjug\nIme Karte Sunca se vratilo u centar pažnje 2004. godine, a to je upravo uradio novinar i gradski zvaničnik Mauro Markano.\nNeposredno pre nego što je ubijen, Markano je tvrdio da je Aleksis Maneiro, vođa Nacionalne garde i Glavne direkcije vojne službe, učestvovao u trgovini drogom.\nPrema pisanju stranih medija, venecuelanska vlada je pod upravom Uga Čaveza proširila korupciju na "neviđeni nivo". Čavez je vojnim zvaničnicima dao milione dolara iz socijalnih programa, koji su navodno nestali, dajući tako i zakonski imunitet zvaničnicima za trgovinu drogom kako bi održali svoju moć i lojalnost.\nČavez je 2005. godine ukinuo američku administraciju za borbu protiv droge, pa je Venecuela sada ima slobodan put da trgovinu drogom.\nPrema kolumbijskoj obaveštajnoj službi, jedan od uhapšenih osumnjičenih za poslove oko droge, izjavio je da "visoki predstavnici snaga bezbednosti predsednika Uga Čaveza treba da organizuju pošiljke kroz čivavu Venecuelu".\nU kartel su navodno uključeni i brojni vojni zvaničnici Foto: Tanjug/AP\nPostoje i navodi da ja Nacionalna garda oko poslova sa drogom sarađivala upravo sa FARK-om, pobunjenicima iz Kolumbije.\nBritanski zvaničnici su tvrdili da će avioni iz Kolumbije takođe biti zaštićeni u vojnim bazama u Venecueli.\nU septembru 2013. godine, dogodio se incident na aerodromu Šarl de Gol u Parizu, koji je navodno bio povezan sa Kartelom Sunca.\nU njemu su učestvovali pripadnici venecuelanske Nacionalne garde koji su u avion Er Fransa ukrcali 31 kofer, u kojima je bilo 1,3 tona kokaina. Ovo je zaprepastio osoblje aerodroma, a to je bila najveća zaplena droge u istoriji Francuske.\nBrojni svetski mediji optužuju oružane snage za korupciju Foto: AP/Tanjug\nDana 15. februara 2014. godine, komandant Nacionalne garde Venecuele zaustavljen je dok je putovao za Valensiju sa svojom porodicom i uhapšen je zbog toga što je kod sebe imao 554 kilograma kokaina.\nPotom su 11. novembra 2015. godine, agenti DEA uhapsili dva rođaka aktuelne prve dame Venecuele Silije Flores, dok su pokušavali da prebace oko 800 kilograma kokaina iz Venecuele u SAD.\nZvaničnici iz DEA su rekli da veće količine droge mogu slobodno da prolaze kroz Venecuelu zbog navodne korupcije u vladi.\nPobunjenici iz Kolumbije FARC Foto: Profimedia/Alamy\nKao i svaka grupa, i ova organizacija navodno ima više nivoa, pa tako postoji oni koji su na višem, ali i oni koji su na nižem položaju.\nNajniže rangirani su narodni gardisti, koji uglavnom zauzimaju pozicije na granicama, pa tako dobijaju mito da bi dopustili da trgovina teče nesmetano. Veći deo mita daju svojim nadređenima.\nKorumpirani zvaničnici navodno prevoze drogu iz Kolumbije u Venecuelu, gde je otpremaju u inostranstvo.\nPredsednik Vencuele Nikolas Maduro je lično unapredio sve pojedince, koji su optuženi za krijumčarenje narkotika, na visoke pozicije u vladi. U maju 2018. godine je navodno rekao da je od Diosdada Kabelja primio profit od trgovine drogom.\nMarudo sa najvišim vojnim zvaničnicima Foto: Tanjug/AP\nU januaru 2015. godine, bivši šef obezbeđenja Uga Čaveza i Diosdada Kabelja, Leamsi Salazar, izneo je optužbe da je Kabeljo navodno šef Kartela Sunca.\nSalazar je bio stavljen u program za zaštitu svedoka, pa je otišao u SAD uz pomoć Odeljenja za specijane operacije Uprave za borbu protiv droge, nakon što je sarađivao i obezbedio informacije o navodnom učešću Kabelja u međunarodnoj trgovini drogom.\nMadurova desna ruka Diosdado Kabeljo Foto: Tanjug/AP\nSalazar je izjavio da je video kako Kabeljo navodno izdaje naredbe o transportu tone kokaina. Pošiljke droge su kako upućivane iz Kolumbije u SAD i Evropu uz navodnu pomoć Kube.\nNavodna međunarodna operacija trgovine drogom je navodno uključivala i visoke članove venecuelanske vlade, a među njima je Hose David Kabeljo, Diosdadov brat.\nDana 18. maja 2018. godine, Kancelarija za kontrolu stranih sredstava (OFAC), Ministarstva finansija SAD uvela je sankcije protiv Kabelja, njegove supruge, brata...\nI njega svetski mediji označavaju kao jednog od vođa kartela Foto: Tanjug/AP\n*Tarek El Aisami\nTarek je sankcionisan od strane američkog ministarstva finansija 13. februara 2017. godine po Zakonu o narkoticima, nakon što je on optužen da je isporučio pošiljke droge iz Venecuele u Meksiko i SAD.\nTada su zamrzi na desetine miliona dolara imovine koja je bila pod njegovom kontrolom.\nŠef Bolivarijske nacionalne garde optužen je od strane SAD-a za pomoć u krijumčarenju droge u Venecueli.\nReverol je navodno dojavljivao informacije onima koji se bave trgovinom ljudima, poništio je istrage i pustio one koji su učestvovali u transportu droge.\nU Venecueli već nekoliko godina unazad vlada politička i ekonomska kriza Foto: AP/Tanjug\nKarvahal je bivši šef vojne obaveštajne službe u Venecueli. On je navodno jedan od lidera Kartela Sunca. On je tokom 2014. godine uhapšen na Arubi, iako je imao diplomatski pasoš, a tada je bio postavljen za generalnog konzula.\nHapšenje je izvršena na osnovu zvaničnog naloga SAD, koji ga optužuju za trgovinu drogom i za saradnju sa gerilcima FARK-a.\nUbrzo je pušten na slobodu, pa se vratio u Venecuelu. Pre nekoliko dana je uhapšen u Španiji ponovo po poternici SAD-a.\nUgo Karvahal je nedavno uhapšen u Španiji Foto: Profimedia\nOn je bivši pilot prve dame Silije Flores, a bio je izručen SAD-u iz Kolumbije. Navodno je obezbeđivao kodove za vazdušni promet kako bi se avioni koji prenose kokain, predstavljali kao komercijalni letovi.\nPredsednik Nikolas Maduro je zatražio od ministra odbrane Kolumbije Luisa Karlosa da odbije zahtev za izručenje. Lamasa povezuju sa stotinama letova kojima se prevozila droga u Venecueli.\nTagovi: Amerika, Droga, fark, Hapšenje, Istraga, Kartel, kartel sunca, Kolumbija, Korupcija, kriminal, Nacionalna Garda, Nikolas Maduro, Policija, silija flores, Trgovina drogom, Ugo Čavez, ugo karvahal, Venecuela\npera 19.04.2019 09:20\nCHaves i Maduro su uz pomoc generala upropastili drzavu pa sad Amerika kriva.Ne moze se vise vladati da prethodnik postvlja novog predsednika to samo moze u komunizmu.\nNeimar 19.04.2019 04:37\nLazi zapada samo znaju lagat ubijat neduzne civile i zavodit naivne dase biju sa bracom radi zapadni para ZAPAD SVE LAZEEEEER\nPera kojot 19.04.2019 02:13\nAmericka propagandna bljuvotarenja!


Poskupela struja na Kosovu, opozicija najavljuje protest građana – GracanicaOnline.Info\nПоскупела струја на Косову, опозиција најављује протест грађана\n19. januara 2022. 3 min read\nVlada Aljbina Kurtija je prihvatila zahtev Regulatorne agencije za energetiku da na Kosovu struja poskupi za sve potrošače koji troše više od 600 kw mesečno.\nPrvi predlog, pored blok tarifa, predviđa povećanje od devet odsto za potrošače koji troše manje od 600 kilovata, nije prihvaćen. Ukoliko vlada ispuni svoju obavezu o subvenciji od 75 miliona evra, potrošači koji potroše manje od 600 kilovata neće imati promenu tarife. Potrošači koji potroše 800 kilovata uz primenjeno povećanje imaće račun od 59,50 evra ili 12,31 evro više od računa koji su do sada plaćali. A potrošači koji će trošiti 1.000 kilovata i koji su do sada plaćali 58,52 evra platiće 83,14 evra ili za više od 23,6 evra po računu. Stručnjaci tvrde da se ustvari radi o poskupljenju od 40%, što je previše za osiromašene građane Kosova.\nKosovski premijer Aljbin Kurti je na današnjoj konferenciji za medije rekao da je problem što do sada nije bilo linearnih povećanja cena struje, da razume brigu građana, ali da će vlada subvencijama pomoći građanima i privrednim subjektima da lakše podnesu poskuoljenja.\n„Povećanje tarifa neće uticati na privredu. Ovo će ograničiti uticaj na rast cena proizvoda i usluga koje nude naši proizvođači. Vlada Kosova će povećati podršku potrošačima u nevolji koji ne mogu da plate. Do povećanja cena energije nije došlo zbog energije proizvedene na Kosovu. Energija koju potrošačima nudi proizvodnja KEK-a i dalje ima istu cenu. Do povećanja je došlo zbog uvoza koji je visok i to je povećalo troškove za sve nas“, rekao je on, dok je ministarka ekonomije Artane Rizvanoli najavila da će još jednom ispitati odluku vlade.\nPredsednik opozicione Alijanse za budućnost Kosova je na svom fejsbuk profilu istakao da se Kurti dok je bio u opoziciji protivio poskupljenju struje, kao i izgradnji termoelektrane “Novo Kosovo” koja bi omogućila, po Haradinajevim rečima, jeftiniju struju, a kada je došao na vlast odbio je američki projekat o izgradnji gasovoda koji bi išao kroz Kosovo.\n“Zato je moje javno pitanje da li se u svim potezima koji se tiču energetike krije nešto veće od neiskustva premijera. Ima li klijentelističkih interesa Vlade i dela opozicije koja ćuti? Premijeru, građanin je shvatio da pitanje energije “smrdi”, uprkos vašim nastojanjima da opravdate poskupljenje struje. Nećete moći da izbegnete reakciju građana prvog dana kada dobiju račune koje neće moći da plate“, napisao je Haradinaj.\nKritike na Kurtijev račun što je odbio projekat izgradnje gasovoda i što je njegova vlada donela odluku o poskupljenju struje, uputio je i bivši premijer, član Demokratskog saveza Kosova, Avdulah Hoti na svom fejsbuk profilu. Hoti je podsetio da su mnoge zemlje struju obezbedile još letos kada se nagoveštavala energetska kriza samo, tvrdi Hoti, Kurtijeva vlada nije reagovala na takve najave.\nProteklih dana na Kosovu nema restrikcije struje ali je zbog niskih temperatura povećana potrošnja.\nTags: Aljbin Kurti Vlada Kosova Poskupela struja na Kosovu\nPrevious Opština Gračanica: Uručen EKG apart Domu zdravlja u Donjoj Gušterici\nNext Petković: Do početka 2021. godine Beograd i EPS plaćali struju na severu KiM